hotchpotch/miracl-hf-unified huggingface dataset:
รักแท้แก้ได้
รักแท้แก้ได้ เป็นละครโทรทัศน์ไทยแนว โรแมนติก-คอมเมดี บทประพันธ์โดย คฑาหัสต์ / รัชนี / สิริรัตน์ บทโทรทัศน์โดย ชนิภา สิปปภาส ถูกนำเสนอผ่านการพิจารณาของบอร์ดคณะกรรมการช่อง 7 อนุมัติ  กำกับการแสดงโดย กัณฑวัชร์ วะช่างเงิน โดยผู้จัด บริษัท ดาราวิดีโอ จำกัด ออกอากาศทางสถานีโทรทัศน์สีกองทัพบกช่อง 7 ทุกวันศุกร์-อาทิตย์ เวลา 20.30 - 22.30 น. เริ่มตอนแรกเมื่อวันที่ 3 กรกฎาคม พ.ศ. 2552–9 สิงหาคม พ.ศ. 2552 นำแสดงโดย ธนพล นิ่มทัยสุข, ภัทรธิดา พัชรวีระพงษ์, อคัมย์สิริ สุวรรณศุข และนักแสดงอื่นๆอีกมากมาย
ศรัณย์ ชายหนุ่มรูปหล่อ เจ้าเสน่ห์ ไม่เคยรักใครจริงควงผู้หญิงไม่ซ้ำหน้า วันหนึ่งหลังจากที่หนีออกจากบ้าน เพื่อหนี น้ำหวาน ผู้หญิงที่อ้างว่าท้องกับตนและไปประกาศทั่วมหาวิทยาลัย ทำให้ ศรัณย์ และ ครอบครัวเสียชื่อเสียง ศรัณย์ ต้องย้ายมหาวิทยาลัย มาอยู่กับเพื่อนสนิทตั้ง แต่เด็กที่ชื่อ ตุ้ม พอมาถึงกลับพบว่าตัวเองได้กลายเป็นผู้หญิง เพราะคำสาปของ เจ้าแม่แสงจันทร์ ที่สิงอยู่ในร่างของ มะนาว หญิงสาวที่ผิดหวังกับความรักจาก ศรัณย์ ศรัณย์ ในร่างของผู้หญิงนั้นถูกเปลี่ยนชื่อเป็น ศรัณย่า ศรัณย่า ได้เข้าไปเรียนในคณะวิศวกรรมศาสตร์ ถูกเพื่อนผู้ชายกลั่นแกล้งเพราะคิดว่าเป็นกะเทย จน อบเชย เข้ามาช่วยไว้จึงได้เป็นเพื่อนกับ ศรัณย่า และ ตุ้ม อบเชย พา ศรัณย่า มาอยู่ที่บ้านสวนหลังจากที่ ศรัณย่า ถูกครหาว่าอยู่ร่วมห้องกับผู้ชาย จนได้รับความอับอาย ย่าอุ่นเรือน ย่าของ อบเชย ชอบ ศรัณย่า เพราะเป็นคนพูดจาดี เรียบร้อย ภูมิชาย มาทวงสัญญาที่ได้หมั้นกับ อบเชย ไว้ตั้งแต่เด็กๆ แต่ ภูมิชาย นั้นกลับชอบ ศรัณย่า ทั้งๆที่รู้ว่าตัวเองเป็นเกย์ แต่ไม่เข้าใจว่าทำไมจึงชอบผู้หญิง วันหนึ่ง ศรัณย่า ได้ไปที่ผาแสงจันทร์และพบกับ มะนาว ซึ่งได้บอกกับ ศรัณย่า ว่าถ้าต้องการกลับไปเป็นเหมือนเดิม ศรัณย่า จะต้องตามหารักแท้กับคนที่มีปานแดงรูปหัวใจที่เนินอก ศรัณย่า กับ ตุ้ม ตามหาคนที่มีปานแดงทั่วมหาวิทยาลัย จนถูกผู้หญิงตบและพูดกันว่าสองคนนี้เป็นโรคจิต อบเชย รู้เรื่องจึงช่วยตามหาอีกแรง แต่ไม่มีใครรู้ว่า อบเชย ก็มีปานแดงรูปหัวใจอยู่เช่นกัน เจ้าแม่แสงจันทร์ ในร่าง มะนาว ได้กำจัดผู้หญิงของ ศรัณย์ จนหมด ทำให้ สนิทกับ ลินดา แม่ของ ศรัณย์ ลินดา ไว้ใจ มะนาว ทุกเรื่องและปรึกษาเรื่อง ศรุต สามีจอมเจ้าชู้กับ มะนาว เจ้าแม่แสงจันทร์ ในร่างของ มะนาว วางแผนให้ ลินดา มาเจอ ศรุต กับ มะนาว กำลังมีความสุขกันอยู่ ลินดา โกรธมากทำให้ล้มป่วยเป็นอัมพาตพูดไม่ได้ พอแก้แค้นสำเร็จ มะนาว ก็ตัดสัมพันธ์และหนีหายจากไป ศรุต เสียใจมากจนตรอมใจ เจ้าแม่แสงจันทร์ นัด ศรุต ไปที่หน้าผาแสงจันทร์เพื่อเล่าถึงความเจ็บปวดทุกอย่างที่ตนได้รับจากการกระทำของ ศรุต ศรุต ตกใจที่ได้เห็นร่างของ แสงจันทร์ และได้รู้ว่าที่ แสงจันทร์ หนีหายไป เพราะมาฆ่าตัวตายที่หน้าผาแห่งนี้ ศรุต บอกความจริงกับ แสงจันทร์ ว่าที่ต้องแต่งงานกับ ลินดา นั้น เป็นเพราะผู้ใหญ่จัดการให้ แต่ตนไม่เคยรักใครเลยนอกจาก แสงจันทร์ คนเดียว แสงจันทร์ จึงรู้ว่าตนเข้าใจ ศรุต ผิดมาตลอด คิดว่า ศรุต ไม่รักจึงฆ่าตัวตายและหาหนทางแก้แค้นครอบครัวของ ศรุต จึงทำให้เกิดเรื่องวุ่นวายต่างๆขึ้น ศรัณย่า ตามหาคนที่มีปานแดงรูปหัวใจจนหมดหวัง จึงตัดสินใจไปกระโดดน้ำฆ่าตัวตาย อบเชย ไปช่วยไว้ทัน ทำให้ ศรัณย่า เห็นโดยบังเอิญว่า อบเชย มีปานแดงรูปหัวใจที่เนินอก จึงพยายามทำดีเอาใจ อบเชย เพื่อหวังจะได้รักแท้จาก อบเชย แต่ก็ไม่สำเร็จ ศรัณย่า จะกลับร่างมาเป็น ศรัณย์ ชายหนุ่มรูปหล่อคนเดิม
เต่าบึงดำ
"ระวังสับสนกับ: เต่าบึงดำลายจุด"
เต่าบึงดำ () เป็นสกุลของสัตว์เลื้อยคลานประเภทเต่าสกุลหนึ่ง ใช้ชื่อสกุลว่า "Siebenrockiella" ในวงศ์เต่านา (Geoemydidae)
เต่าในสกุลนี้ เดิมเคยถูกให้มีเพียงชนิดเดียว แต่ปัจจุบันได้จัดให้มี 2 ชนิด โดยมีเต่าป่าฟิลิปปิน ย้ายมาจากสกุล "Heosemys" โดยสกุลนี้ตั้งขึ้นมาครั้งแรกในปี ค.ศ. 1869 โดย จอห์น เอ็ดเวิร์ด เกรย์ โดยใช้ชื่อว่า "Bellia" เพื่อเป็นเกียรติแก่โธมัส เบลล์ แต่ปรากฏว่าชื่อนี้เป็นชื่อพ้องที่เคยมีผู้ตั้งไว้แล้ว ซึ่งเป็นสกุล "Bellia" ที่ใช้เป็นชื่อของปู ดังนั้นชื่อใหม่ "Siebenrockiella" จึงถูกตั้งขึ้นมาเมื่อปี ค.ศ. 1929 โดย วาสซิลี อดอลโฟวิทช์ ลินด์โฮล์ม เพื่อเป็นเกียรติแก่ฟรีดริช ซีเบนฮอก
วันโชวะ
วันโชวะ () คือวันหยุดของประเทศญี่ปุ่น ตรงกับวันที่ 29 เมษายนของทุกปี เพื่อเป็นเกียรติแด่วันคล้ายวันพระราชสมภพสมเด็จพระจักรพรรดิญี่ปุ่นแห่งยุคโชวะ (สมเด็จพระจักรพรรดิฮิโระฮิโตะ) พ.ศ. 2468-2532 จุดประสงค์ของวันหยุดนี้เพื่อที่จะปลุกใจสาธารณชนในช่วงที่สับสนของยุคโชวะ
วันโชวะ พ.ศ. 2489 บังเอิญตรงกับวันที่ศาลทหารระหว่างประเทศสำหรับตะวันออกไกล (International Military Tribunal for the Far East) ของฝ่ายสัมพันธมิตร ลงโทษประหารชีวิตบุคคลระดับสูงของรัฐบาลจักรพรรดิฮิโระฮิโตะระหว่างสงครามโลกครั้งที่สอง ซึ่งรวมถึงฮิเดะกิ โทโจ อดีตนายกรัฐมนตรีญี่ปุ่น
สมเด็จพระจักรพรรดิฮิโระฮิโตะสวรรคตเมื่อวันที่ 7 มกราคม พ.ศ. 2532 จึงเลิกการเฉลิมฉลองวันที่ 29 เมษายนของทุกปี ในฐานะวันคล้ายวันพระราชสมภพ และเปลี่ยนเป็นวันสีเขียว ซึ่งอยู่ในสัปดาห์ทอง (Golden Week) ของญี่ปุ่นแทน ประกอบด้วยวันสีเขียว (29 เมษายน) วันที่ระลึกรัฐธรรมนูญ (3 พฤษภาคม) วันหยุดราชการ (4 พฤษภาคม) และวันเด็กแห่งชาติ (5 พฤษภาคม) แต่หลังจากออกกฎหมายใหม่ วันสีเขียวย้ายไปเป็นวันที่ 4 พฤษภาคม ส่วนวันที่ 29 เมษายนของทุกปี ตั้งชื่อใหม่เป็นวันโชวะตั้งแต่เดือนพฤษภาคม พ.ศ. 2549
วันโชวะเป็นวันหยุดที่กระตุ้นสาธารณชนให้ระลึกถึงเหตุการณ์ต่าง ๆ ในช่วงเวลา 63 ปีของยุคโชวะ มากกว่าเพื่อยกย่องพระจักรพรรดิ เพราะในรัชสมัยนั้นมีเหตุการณ์สำคัญหลายอย่าง เช่น การสิ้นสุดยุคไทโช การบุกครองแมนจูเรียของญี่ปุ่น การตั้งรัฐบาลด้วยการลอบสังหาร ซึ่งรวมถึงกบฏในวันที่ 15 พฤษภาคม พ.ศ. 2475 และ 26 กุมภาพันธ์ พ.ศ. 2479 การเริ่มต้นของลัทธิฟาสซิสต์ สงครามโลกครั้งที่สอง การยอมจำนนของญี่ปุ่น การถูกยึดครองโดยชาติมหาอำนาจ และปาฏิหาริย์ทางเศรษฐกิจของญี่ปุ่นหลังสงคราม
หม่อมเจ้าอมรทัต กฤดากร
พลโท หม่อมเจ้าอมรทัต กฤดากร (29 เมษายน พ.ศ. 2429 - 30 กรกฎาคม พ.ศ. 2495) เป็นพระโอรสในพระเจ้าบรมวงศ์เธอ พระองค์เจ้ากฤษดาภินิหาร กรมพระนเรศร์วรฤทธิ์กับหม่อมสุภาพ กฤดากร ณ อยุธยา และเป็นพระนัดดาในพระบาทสมเด็จพระจอมเกล้าเจ้าอยู่หัว
หม่อมเจ้าอมรทัต กฤดากร หรือที่ชาววังขานพระนามว่า ท่านชายตาป่อง ประสูติเมื่อ 29 เมษายน พ.ศ. 2429 ในช่วงที่พระบิดาดำรงตำแหน่งอัครราชทูตผู้มีอำนาจเต็มประจำราชสำนักเซนต์เจมส์ โดยเริ่มศึกษาที่โรงเรียนแฮร์โรว์ ประเทศอังกฤษ เมื่อกลับประเทศไทยได้เข้าเป็นนายทหารเหล่าปืนใหญ่ และรับราชการในต่างประเทศทั้งยุโรปและอเมริกา
เมื่อเกิดสงครามโลกครั้งที่หนึ่ง หม่อมเจ้าอมรทัต ได้เป็นคณะทูตทหารในคณะผู้แทนรัฐบาลไทยในการประชุมสันติภาพ ต่อมาเมื่อพระบาทสมเด็จพระปกเกล้าเจ้าอยู่หัว ขึ้นครองราชย์ จึงได้แต่งตั้งเป็นสมุหราชองครักษ์ และด้วยความสนิทสนมกับราชสำนักยุโรป จึงทรงพระกรุณาโปรดเกล้าให้สนองพระเดชพระคุณด้านวางระเบียบราชการในพระราชสำนัก โดยเฉพาะในส่วนที่ติดต่อประสานงานกับต่างประเทศ และแบบแผนในการรับรองคณะทูตานุทูต
เมื่อปี พ.ศ. 2471 ทรงพระกรุณาโปรดเกล้าให้เป็นอัครราชทูตพิเศษผู้มีอำนาจเต็มประจำกรุงวอชิงตัน แล้วย้ายมากรุงปารีสในเวลาต่อมา จนเมื่อมีการเปลี่ยนแปลงการปกครองจึงได้ถูกปลดออกจากราชการ
หม่อมเจ้าอมรทัต มีบุตร ธิดา 4 คน เกิดจากหม่อมพร้อยสุพิณ และหม่อมอู๊ด เมื่อประชวรด้วยโรคหืดและพระหทัยพิการ จึงสิ้นชีพิตักษัยเมื่อวันที่ 30 กรกฎาคม พ.ศ. 2495 รวมอายุได้66ปี
วิทเยนทร์ มุตตามระ
วิทเยนทร์ มุตตามระ กรรมการผู้จัดการสถานีโทรทัศน์บลูสกายแชนแนล และอดีตผู้สมัครสมาชิกสภาผู้แทนราษฎร พรรคประชาธิปัตย์
เกิดเมื่อวันที่ 26 ธันวาคม พ.ศ. 2511 (ชื่อเล่น: เอ๋) เป็นบุตรของ น.ท.กมล มุตตามระ และนางสมทรง มุตตามระ (สกุลเดิม: กัมปนาทแสนยากร) เป็นหลานของ พล.อ.หลวงกัมปนาทแสนยากร อดีตองคมนตรีจากการที่เป็นอดีตประธานชมรมผู้ประกอบการธุรกิจดำน้ำกรุงเทพฯ (BDOC) และเป็นผู้ร่วมก่อตั้ง และเป็นกรรมการและเลขานุการมูลนิธิเพื่อทะเล ทำให้เมื่อประเทศไทยประสบภัยสึนามิเมื่อปลายปีพ.ศ. 2547 วิทเยนทร์ได้ประกาศรับอาสาสมัครนักดำน้ำมืออาชีพ เพื่อร่วมสำรวจความเสียหายของแนวปะการัง และเพื่อช่วยกันฟื้นฟูสภาพแนวปะการังที่ได้รับความเสียหายจากสึนามิด้วย
และจากบทบาทครั้งนั้น ทำให้วิทเยนทร์และมูลนิธิเพื่อทะเลได้มีบทบาทต่อเนื่องในเรื่องการทำปะการังเทียมบริเวณแหล่งดำน้ำของทะเลฝั่งอันดามัน ผ่านโครงการ “ฝูงบินปะการัง” โดยขอเครื่องบินปลดประจำการจากกองทัพอากาศจำนวน 10 ลำ มาจมเป็นปะการังเทียม
นอกจากนี้ วิทเยนทร์และมูลนิธิเพื่อทะเลยังทำหน้าที่รณรงค์ให้ความรู้เพื่อการปกป้องสิ่งแวดล้อมทางทะเล ยังเป็นผู้ริเริ่มโครงการเยาวชนสัมผัสชีวิตใต้ท้องทะเลไทย เพื่อสอนเยาวชนให้เป็นนักดำน้ำและเรียนรู้ระบบนิเวศวิทยาทางทะเลด้วยเมื่อเกิดน้ำท่วมในช่วงปลายปีพ.ศ. 2553 รัฐบาลนายอภิสิทธิ์ เวชชาชีวะ ได้จัดตั้งศูนย์ประสานการช่วยเหลือเยียวยาผู้ประสบอุทกภัยขึ้น มีนายอภิรักษ์ โกษะโยธิน ที่ปรึกษานายกรัฐมนตรี เป็นผู้อำนวยการศูนย์ โดยวิทเยนทร์เป็นรองผู้อำนวยการศูนย์ ทำหน้าที่ประสานงานกับองค์กรต่างๆ ทั้งรัฐและเอกชน ในการให้ความช่วยเหลือเยียวยาผู้ประสบอุทกภัย รวมทั้งการรับเรื่องร้องเรียนจากประชาชนที่ได้รับความเสียหายจากเหตุการณ์อุทกภัย
ต่อมา นายอภิรักษ์ได้ลาออกจากตำแหน่งที่ปรึกษานายกรัฐมนตรี เพื่อลงสมัครรับเลือกตั้งซ่อม ส.ส.เขต 2 กรุงเทพมหานคร ทำให้ ครม.มีมติให้วิทเยนทร์ทำหน้าที่รักษาการผู้อำนวยการศูนย์ประสานการช่วยเหลือเยียวยาผู้ประสบอุทกภัย ไปตลอดจนมีการเลือกตั้งใหม่
เมื่อครั้งเป็นเลขานุการรัฐมนตรีประจำสำนักนายกรัฐมนตรี วิทเยนทร์ได้รับมอบหมายให้มีหน้าที่ประสานงานสื่อมวลชน โดยมีบทบาทในช่วงรับมือวิกฤติการชุมนุมทางการเมืองในปี 2552 -2553 และเป็นทีมงานจัดรายการเชื่อมั่นประเทศไทยกับนายกฯ อภิสิทธิ์
หลังการเลือกตั้งในปีพ.ศ. 2554 วิทเยนทร์ได้รับตำแหน่งเป็นผู้บริหารสถานีโทรทัศน์บลูสกายแชนแนล โดยมีตำแหน่งเป็นกรรมการผู้จัดการ และเป็นผู้จัดรายการฟ้าวันใหม่ ร่วมกับนายถนอม อ่อนเกตุพล ด้วย
ต่อมาเมื่อเกิดวิกฤตการเมืองในปี 2556 - 2557 สถานีโทรทัศน์บลูสกายถูกระงับการออกอากาศไปนานถึง 3 เดือน ตามคำสั่ง กอ.รส.ฉบับที่ 6/2557 และประกาศ คสช.ฉบับที่ 15/2557 ก่อนจะกลับมาออกอากาศอีกครั้งในชื่อสถานีโทรทัศน์ฟ้าวันใหม่ โดยยังมีวิทเยนทร์เป็นผู้บริหารสถานีตามเดิม และรับหน้าที่ผู้จัดรายการฟ้าวันใหม่ สายตรงบลูสกาย และถอนพิษ
ชุมพล จุลใส
ชุมพล จุลใส สมาชิกสภาผู้แทนราษฎรจังหวัดชุมพร 2 สมัย สังกัดพรรคประชาธิปัตย์
นายชุมพล จุลใส (ชื่อเล่น: ลูกหมี) เกิดเมื่อวันที่ 14 พฤษภาคม พ.ศ. 2513 เป็นบุตรของนายบุญธรรม และ นางหนูจวน จุลใส สำเร็จการศึกษามัธยมศึกษาจากโรงเรียนศรียาภัย ศิลปศาสตรบัณฑิต สาขารัฐศาสตร์ จากมหาวิทยาลัยรามคำแหง รัฐประศาสนสตรมหาบัณฑิต จาก มหาวิทยาลัยราชภัฏบ้านสมเด็จเจ้าพระยา สมรสกับ นางวันทนีย์ จุลใส มีบุตร-ธิดา 2 คน
นายชุมพล เข้ารับราชการตำรวจในตำแหน่งลูกแถวงานป้องกันและปราบปรามประจำสถานีตำรวจภูธรอำเภอเมืองชุมพร เมื่อ พ.ศ. 2535 ต่อมา ใน พ.ศ. 2543 ได้เลื่อนขั้นเป็นผู้บังคับหมู่งานสืบสวนตำรวจภูธร จังหวัดชุมพร
นายชุมพล เข้าสู่วงการการเมือง ด้วยการเป็นสมาชิกองค์การบริหารส่วนจังหวัดชุมพร ใน พ.ศ. 2546 และดำรงตำแหน่งประธานสภาองค์การบริหารส่วนจังหวัดชุมพร ใน พ.ศ. 2547 ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2550 สังกัดพรรคประชาธิปัตย์ ซึ่งได้รับเลือกตั้งในครั้งนั้น และได้รับเลือกติดต่อกันรวม 2 ครั้ง
นายชุมพล จุลใส ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือในวิกฤตการณ์การเมืองไทย พ.ศ. 2553 นายชุมพลซึ่งถือว่าเป็นคนสนิทของนายสุเทพ เทือกสุบรรณ เลขาธิการพรรคประชาธิปัตย์ และรองนายกรัฐมนตรี ในขณะนั้น นายชุมพลได้อยู่เคียงข้างนายสุเทพเสมอ โดยเป็นผู้ถือปืนอูซี่อารักขานายสุเทพ ในอาคารรัฐสภา ในครั้งที่แนวร่วมประชาธิปไตยต่อต้านเผด็จการแห่งชาติ (นปช.) บุกเข้ามาในพื้นที่อาคารรัฐสภาในวันที่ 7 เมษายน พ.ศ. 2553 จนได้รับฉายาว่า "ลูกหมีอูซี่"
ในวิกฤตการณ์การเมืองไทย พ.ศ. 2556–2557 นายชุมพลได้ลาออกจากตำแหน่ง ส.ส. พรรคประชาธิปัตย์ เข้าร่วมชุมนุมทางการเมือง โดยเป็นหนึ่งใน 9 แกนนำกปปส. ร่วมกับคนรุ่นอายุเดียวกัน คือ นายณัฏฐพล ทีปสุวรรณ, นายพุทธิพงษ์ ปุณณกันต์ และนายสกลธี ภัททิยกุล ซึ่งนายชุมพลยอมรับว่าตนเป็นผู้ที่ใจร้อนมุทะลุมากที่(สุด 
เขาได้เคยกล่าวว่า เขาขอเป็นเห็บหมาดีกว่าเป็นขี้ข้าทักษิณ
อาปัมบาลิก์
อาปัมบาลิก์ () เป็นขนมชนิดหนึ่งในมาเลเซีย มีชื่อเรียกอีกหลายชื่อ เช่น Ban Jian Kuih, Chin Loong Pau, Martabak Manis, Terang Bulan, Apam Pulau Pinang หรือ Kuih Haji ในบางพื้นที่ เป็นขนมที่นิยมขายริมถนนทั่วมาเลเซีย ลักษณะขนมจะกรอบด้านนอก ขนมนี้แบบของเปอรานากันจะคล้ายเซอราบีของอินโดนีเซีย
โอโปร์อายัม
โอโปร์อายัม () เป็นอาหารที่ทำจากไก่ ปรุงด้วยกะทิ เป็นอาหารที่พบในอินโดนีเซีย โดยเฉพาะชวากลาง เป็นอาหารสำคัญในเทศกาลอีดิลฟิฏริ นิยมกินกับเกอตูปัตและตับวัวผัดพริก
รายชื่อลักษณนามในภาษาจีน
ตารางต่อไปนี้เป็นรายชื่อลักษณนามในภาษาจีน ซึ่งเป็นลักษณนาม (อังกฤษ: classifiers; จีนตัวย่อ: 量词; พินอิน: liàngcí) และหน่วยวัด (measure words) ที่มักพบบ่อย สามารถศึกษาคำอธิบายอย่างละเอียดเพิ่มเติมได้จากบทความ "ลักษณนามในภาษาจีน"
ในตาราง สองช่องแรกแสดงลักษณะนามเป็นอักษรจีน ในกรณีที่การเขียนแตกต่างกันจะแสดงทั้งอักษรจีนตัวเต็ม (traditional) และอักษรจีนตัวย่อ (simplified) ช่องที่สามแสดงการออกเสียงในระบบมาตรฐานภาษาจีนกลาง (Standard (Mandarin) Chinese) โดยใช้พินอิน (pinyin) และช่องที่สี่แสดงการออกเสียงในภาษาจีนกวางตุ้ง (Cantonese) โดยใช้ระบบการถอดเสียงเป็นภาษาโรมันแบบเยล (Yale romanization) สำหรับช่องสุดท้ายเป็นคำอธิบายความหมายและหลักการใช้ของลักษณะนามและหน่วยวัดนั้น รวมถึงการให้ตัวอย่างคำนามที่ใช้กับลักษณะนามนั้นด้วย โดยคำที่อยู่ภายในเครื่องหมายคำพูดคือความหมายตามตัวอักษร (literal meaning) ของลักษณะนามและหน่วยวัดนั้นๆ
See Chinese classifier → Verbal classifiers.
เกโรโปะก์เลโกร์
เกโรโปะก์เลโกร์ () เป็นอาหารว่างของชาวมลายูในรัฐตรังกานู ประเทศมาเลเซีย ทำจากปลาบดหรือผักบด ผสมกับสาคูแล้วทอด มีรูปแบบหลักสามแบบคือ "lekor" ยาวและเนียว "losong" นำไปนึ่ง และ "keeping" ผอมและกรอบ กินกับน้ำจิ้ม
ภาพยนตร์ภัยพิบัติ
ภาพยนตร์ภัยพิบัติ หรือ ภาพยนตร์หายนะ () เป็นประเภทของภาพยนตร์ประเภทหนึ่ง มีเนื้อหาเกี่ยวภัยพิบัติหรืออุบัติการณ์ต่าง ๆ เช่น แผ่นดินไหว, อุบัติเหตุ, น้ำท่วม, ภูเขาไฟระเบิด, พายุ, ไฟไหม้ หรือแม้แต่การจู่โจมของสิ่งที่มีอยู่ในจินตนาการเช่น สัตว์ประหลาด หรือมนุษย์ต่างดาว
ภาพยนตร์ในแนวภัยพิบัตินี้ มียุคที่ได้ชื่อว่าเป็นยุคทองในคริสต์ทศวรรษ 1970 เมื่อมีภาพยนตร์หลายเรื่องจากฮอลลีวู้ดได้ออกฉายและได้รับความนิยม ประสบความสำเร็จ เช่น "Airport" (1970) ที่มีชื่อเข้าชิงรางวัลออสการ์ถึง 10 รางวัล จึงเป็นที่มาของอีกหลายเรื่อง เช่น "The Poseidon Adventure" (1972), "Earthquake" (1974) หรือ "The Towering Inferno" (1974) หรือแม้กระทั่งฉากการทำลายดาวทั้งดวงก็เกิดมาจากความหวาดกลัวอาวุธนิวเคลียร์ในยุคสงครามเย็นใน "" (1977)
ภาพยนตร์ภัยพิบัติกลับมาได้รับความนิยมอีกครั้งในช่วงคริสต์ทศวรรษ 1990 เมื่อมีภาพยนตร์อีกหลายเรื่องในช่วงนี้ที่ได้รับความนิยมและประสบความสำเร็จ เช่น "Twister" (1996), "Independence Day" (1996), "Titanic" (1997), "Hard Rain" (1998), "Godzilla" (1998) และรวมถึงบางเรื่องที่มีเนื้อหาคล้ายคลึงกันและยังเข้าฉายในเวลาเดียวกัน เป็นเสมือนคู่แข่งกัน เช่น "Dante's Peak" (1997) กับ "Volcano" (1997) ที่มีเนื้อหาเกี่ยวกับภูเขาไฟระเบิด, "Armageddon" (1998) กับ "Deep Impact" (1998) ที่มีเนื้อหาเกี่ยวกับอุกาบาตหรือดาวหางพุ่งเข้าชนโลก เป็นต้น
นักวิชาการภาพยนตร์ เห็นว่าภาพยนตร์ในแนวนี้ชี้ให้เห็นถึงเลวร้ายที่มนุษย์ทั้งโลกต้องได้รับร่วมกันและทิ้งความแตกต่างมารวมตัวกันปกป้องโลก
ภาพยนตร์ในแนวเดียวกันนี้ของไทย เช่น "แผ่นดินวิปโยค" (1978), "อุกาฟ้าเหลือง" (1980), "ตะลุมพุก" (2005), "2022 สึนามิ วันโลกสังหาร" (2009) และของชาติอื่นในเอเชีย เช่น "Sinking of Japan" (2006) ของญี่ปุ่น หรือ "Haeundae" (2009) ของเกาหลี เป็นต้น
นกเป็ดน้ำหางวงแหวน
นกเป็ดน้ำหางวงแหวน (; ) เป็นสัตว์ปีกจำพวกเป็ดชนิดหนึ่ง จัดอยู่ในวงศ์นกเป็ดน้ำ (Anatidae) จัดเป็นเพียงชนิดเดียวเท่านั้นที่อยู่ในสกุล "Callonetta"
มีลักษณะทั่วไปคล้ายกับเป็ด แต่มีขนาดลำตัวเล็กกว่ามาก มีลักษณะเด่น คือ ลำตัวค่อนข้างป้อมสั้น มีจะงอยปากสีเทาดำ เท้าสีเทาดำเป็นพังผืดเพื่อช่วยในการว่ายน้ำ ขนตามตัวจะมีสีน้ำตาลแกมน้ำตาลแดงส่วนปลายหางจะมีสีน้ำตาลแดงและล้อมรอบด้วยสีเทาดำอย่างเห็นได้ชัด ส่วนขนที่ปลายปีกจะออกสีน้ำตาลปนสีเทาดำชัดเจน มีปีกที่ค่อนข้างยาวและมีความสามารถพิเศษที่สามารถกระพือปีกได้เร็วกว่านกอื่นทั่วไป จึงบินได้สูงและเร็ว และสามารถบินต่อเนื่องได้เป็นเวลานานหลายชั่วโมงโดยไม่หยุดพัก
มีการกระจายพันธุ์อยู่ในทวีปอเมริกาใต้ โดยอาศัยรวมกันเป็นฝูงอยู่ในพื้นที่ชุ่มน้ำต่าง ๆ มีพฤติกรรมอยู่รวมกันเป็นฝูงตั้งแต่ 2 ตัว จนถึงหลายร้อยตัว เมื่อตกใจหรือบินจะบินตามติดกันเป็นฝูง ๆ ออกหากินในเวลากลางวันในละแวกใกล้เคียงที่อยู่อาศัยและกลับมานอนที่เดิมในตอนพลบค่ำ
นกเป็ดน้ำหางวงแหวน ได้ชื่อว่าเป็นนกที่จับคู่ครองเพียงคู่เดียวตลอดชีวิต จึงมักใช้เป็นสัญลักษณ์ของความรักอยู่เสมอ ๆ
โดยนกเป็ดน้ำหางวงแหวน ไม่ใช่นกประจำถิ่นของประเทศไทย แต่อาจพบได้ในบางฤดูกาลด้วยว่าเป็นนกอพยพ แต่ก็พบได้ในปริมาณที่น้อยมาก ตามพื้นที่ชุ่มน้ำขนาดใหญ่ต่าง ๆ เช่น บึงบอระเพ็ด เป็นต้น ซึ่งมักมีผู้มายิงนำไปรับประทานอยู่บ่อย ๆ โดยที่ไม่ได้เป็นสัตว์ป่าคุ้มครองตามกฎหมายไทยแต่ประการใด
สกุลกะเรกะร่อน
สกุลกะเรกะร่อน หรือ Cymbidium , เป็นสกุลของกล้วยไม้ไม่ผลัดใบ มี 52 สปีชีส์ ชื่อสกุลนี้มาจากภาษากรีก "kumbos" หมายถึงช่อง ซึ่งหมายถึงฐานของกลีบปาก
มีการกระจายพันธ์ุในทวีปเอเชียเขตร้อน และกึ่งเขตร้อน (เช่น ภาคเหนือของประเทศอินเดีย, สาธารณรัฐประชาชนจีน, ประเทศญี่ปุ่น, ประเทศมาเลเซีย, ประเทศฟิลิปปินส์ และเกาะบอร์เนียว) และทางตอนเหนือของประเทศออสเตรเลีย เป็นสายพันธุ์ดอกไม้ที่มีขนาดใหญ่ และมีการปลูกเลี้ยงลูกผสมในพื้นที่ที่มีระดับความสูง เพื่อให้ดอกที่มีขนาดใหญ่ขึ้น
น่ารัก (ละครโทรทัศน์)
น่ารัก อาจหมายถึง
น่ารัก (ละครโทรทัศน์ พ.ศ. 2549)
น่ารัก เป็นละครโทรทัศน์ ในปี พ.ศ. 2549 แนว โรแมนติก-คอมเมดี ผลิตโดย ควิซ แอนด์ เควส บทประพันธ์โดย วรดา วรดล บทโทรทัศน์โดย พิมบงกช / ตุณย์ กำกับการแสดงโดย ผกามาศ ลิ่มปิยะชาติ / อดุลย์ บุญบุตร ออกอากาศทางสถานีวิทยุโทรทัศน์ไทยทีวีสีช่อง 3 ในช่วงครอบครัวตัวละครทุกวันจันทร์-ศุกร์ เวลา 18.30 น. นำแสดงโดย การิน ศตายุ, ณฐพร เตมีรักษ์, โชคชัย บุญวรเมธี, วิภาวี ศิริมะณีวัฒนา, ชาลิดา วิจิตรวงศ์ทอง, วิรากานต์ เสณีตันติกุล
บทประพันธ์ : วรดา วรดล
บทโทรทัศน์ : พิมบงกช, ตุณย์
กำกับการแสดง : ผกามาศ ลิ่มปิยะชาติ / อดุลย์ บุญบุตร
ออกอากาศ : ทุกวันจันทร์-ศุกร์ เวลา 18.30 น. ทางไทยทีวีสีช่อง 3
สกุลช้างสารภี
สกุลช้างสารภี หรือ Acampe เป็นสกุลของกล้วยไม้ที่กระจายพันธุ์ระหว่างแอฟริกาจนถึงอินเดีย จีน มาเลเซีย อินโดนีเซีย นิวกินี และฟิลิปปินส์ ชื่อสกุล "Acampe" ได้มาจากภาษากรีก "akampas", หมายถึง แข็งแรง หมายถึงดอกแข็ง ขนาดเล็ก
สกุลพระยาฉัททันต์
สกุลพระยาฉัททันต์ หรือ Vandopsis เป็นกล้วยไม้สกุลหนึ่งมีสมาชิก 5 สปีชีส์ พบใน เอเชียตะวันออกเฉียงใต้,จีน ฟิลิปปินส์ และเกาะนิวกินี
วงศ์ย่อยนกเป็ดน้ำ
วงศ์ย่อยนกเป็ดน้ำ () เป็นวงศ์ย่อยของสัตว์ปีกจำพวกเป็ด หรือนกเป็ดน้ำวงศ์หนึ่ง จัดอยู่ในวงศ์ใหญ่ Anatidae ใช้ชื่อวิทยาศาสตร์ว่า Anatinae หรือจัดอยู่ในเผ่า Anatini
เป็ดที่อยู่ในวงศ์ย่อยนี้มีลักษณะไม่ต่างอะไรกับสมาชิกที่อยู่ในวงศ์ใหญ่ คือ มีจะงอยปากแบนและตรงปลายปากงุม ตีนมีพังผืด นิ้วเรียว นิ้วหลังคอนขางเล็กและเปนนิ้วตางระดับ บินไดเกง สวนใหญเปนนกอพยพยายถิ่น นอกจากนี้แล้วยังสามารถที่จะว่ายน้ำหรือดำน้ำได้อีกด้วยตีนที่เป็นพังผืดที่สูญพันธุ์ไปแล้วในประเทศไทยพบนกที่อยู่ในวงศ์ย่อยนี้ 5 สกุล 17 ชนิด
การยึดครองญี่ปุ่น
การยึดครองญี่ปุ่นโดยฝ่ายสัมพันธมิตรหลังสงครามโลกครั้งที่สองยุติ อันมีสหรัฐอเมริกาเป็นผู้นำ และเครือจักรภพอังกฤษเป็นผู้สนับสนุน ซึ่งเป็นการยึดครองแผ่นดินญี่ปุ่นโดยชาวต่างชาติเป็นครั้งแรกในประวัติศาสตร์ญี่ปุ่นกว่า 2,000 ปี การยึดครองดังกล่าวเปลี่ยนแปลงประเทศญี่ปุ่นจากระบอบสมบูรณาญาสิทธิราชย์เข้าสู่ระบอบประชาธิปไตยซึ่งทำให้หวนคิดถึงการเมือง "นิวดีล" (New Deal) ของอเมริกาในคริสต์ทศวรรษ 1930 การยึดครองดังกล่าวมีชื่อรหัสว่า ปฏิบัติการบัญชีดำ (Operation Blacklist) สิ้นสุดลงด้วยสนธิสัญญาซานฟรานซิสโก ที่ลงนามเมื่อวันที่ 8 กันยายน ค.ศ. 1951 และมีผลใช้บังคับตั้งแต่วันที่ 28 เมษายน ค.ศ. 1952 อันเป็นการฟื้นฟูเอกราชของญี่ปุ่น โดยยกเว้นหมู่เกาะรีวกีวก่อน ค.ศ. 1972
ญี่ปุ่นยอมจำนนต่อฝ่ายสัมพันธมิตรเมื่อวันที่ 14 สิงหาคม ค.ศ. 1945 เมื่อรัฐบาลญี่ปุ่นชี้แจงสัมพันธมิตรถึงการยอมรับปฏิญญาพ็อทซ์ดัม ซึ่งเป็นวันที่สมเด็จพระจักรพรรดิฮิโรฮิโตะทรงประกาศความพ่ายแพ้อย่างไม่มีเงื่อนไขทางวิทยุ การประกาศนั้นเป็นครั้งแรกของสมเด็จพระจักรพรรดิที่ประกาศทางวิทยุและครั้งแรกของประชาชนที่ได้ยินเสียงของพระจักรพรรดิ
วันดังกล่าวเป็นที่รู้จักในชื่อวันวีเจ (V-J - Victory over Japan) ซึ่งเป็นจุดเปลี่ยนสู่การสิ้นสุดสงครามโลกครั้งที่สองและการเริ่มต้นของเส้นทางที่ยาวนานในการฟื้นฟูประเทศญี่ปุ่น ในวันวีเจนั้น แฮร์รี ทรูแมน ประธานาธิบดีสหรัฐอเมริกานัดหมายจอมพลดักลาส แมคอาเธอร์ ในฐานะผู้บัญชาการสูงสุดของฝ่ายสัมพันธมิตร (Supreme Commander for the Allied Powers (SCAP)) ในการดำเนินการยึดครองญี่ปุ่น ในระหว่างสงครามนั้นชาติมหาอำนาจต่างๆ ของฝ่ายสัมพันธมิตรวางแผนที่จะแบ่งประเทศญี่ปุ่นด้วยตัวพวกเขาเองเพื่อเป้าหมายในการยึดครอง หลังจากได้ยึดครองประเทศเยอรมนีเป็นที่เรียบร้อย อย่างไรก็ตามผู้บัญชาการสูงสุดของฝ่ายสัมพันธมิตรเป็นผู้ควบคุมโดยตรงบนเกาะหลักของญี่ปุ่น (ฮนชู ฮกไกโด ชิโกกุ และคีวชู) และเกาะโดยรอบ ในขณะที่การเป็นเจ้าของดินแดนต่างๆ ถูกแบ่งให้กับชาติมหาอำนาจของฝ่ายสัมพันธมิตร ดังนี้การยึดครองดินแดนต่างๆ นั้น ไม่ชัดเจนว่าเหตุใดแผนการจึงได้รับการเปลี่ยนแปลง ทฤษฎีทั่วไปรวมถึงอำนาจที่เพิ่มขึ้นของสหรัฐอเมริกาในการพัฒนาอาวุธนิวเคลียร์ โดยแฮรี่ ทรูแมนไม่เชื่อมั่นสหภาพโซเวียต เมื่อเปรียบเทียบกับแฟรงกลิน โรสเวลต์ สหภาพโซเวียตเคยมีความตั้งใจในการยึดครองเกาะฮกไกโด ซึ่งอาจเป็นฐานของคอมมิวนิสต์ในประเทศญี่ปุ่น อย่างไรก็ตาม มีความแตกต่างระหว่างการยึดครองเยอรมันตะวันออกและเกาหลีเหนือของโซเวียต แผนเหล่านี้ถูกทำให้ไม่สำเร็จโดยประธานาธิบดีแฮรี่ ทรูแมน
วงศ์ย่อยเป็ดแดง
วงศ์ย่อยเป็ดแดง () เป็นวงศ์ย่อยของนกจำพวกนกเป็ดน้ำวงศ์หนึ่ง ใช้ชื่อวงศ์ว่า Dendrocygninae (หรือ Dendrocygnidae) จัดอยู่ในวงศ์ใหญ่ Anatidae
ลักษณะของเป็ดในวงศนี้คือ ปากยาวกวาหัว ไมมีรอยขีดดานบนของปาก รูจมูกอยูเกือบโคนปาก ปลายปกมน ขนปลายปกเสนนอกสุดสั้นกวาเสนที่ 4 เมื่อนับจากดานนอก หางมน ขายาว เวลาบินขา เหยียดพนปลายหาง แขงเปนเกล็ดแบบเกล็ดรางแห นิ้วหลังไมมีพังผืดและมักยาวประมาณ 1 ใน 3 ของแขง
แบ่งออกได้เป็นเพียงสกุลเดียว 8 ชนิด ในประเทศไทยพบเพียงชนิดเดียว อนึ่ง วงศ์ย่อยนี้บางข้อมูลจะจัดให้มีสกุล "Thalassornis" หรือเป็ดหลังขาวรวมอยู่ด้วย แต่ปัจจุบันได้ถูกจำแนกแยกออกต่างหาก
วิศณุ เจริญราช
วิศณุ เจริญราช (ชื่อเล่น: วิศ) ชื่อภาษาอังกฤษ Mr.Wissanu Charoenrach เป็นข้าราชการครู : Teacher of government โรงเรียนพระยืนวิทยาคาร สังกัด สำนักการศึกษา ศาสนาและวัฒนธรรม องค์การบริหารส่วนจังหวัดขอนแก่น
วิศณุ เกิดเมื่อวันที่ 25 กันยายน พ.ศ. 2523 เป็นบุตรคนสุดท้อง ของนายร่วม เจริญราช (บิดา) กับนางบุญล้ำ เจริญราช (มารดา; นามสกุลเดิม:เจริญสุข) สมรสแล้วกับ นางสาวนุชนาถ เหลาอ่อน ศึกษาชั้นประถมศึกษาจากโรงเรียนทุ่งศรีเมืองประชาวิทย์ชั้นมัธยมศึกษาตอนปลาย โรงเรียนเมืองกาฬสินธุ์ ระดับประกาศนียบัตรวิชาชีพชั้นสูง วิทยาลัยเทคนิคกาฬสินธุ์ สาขาคอมพิวเตอร์ธุรกิจ ระดับปริญญาตรีสาขาคอมพิวเตอร์ศึกษาที่มหาวิทยาลัยราชภัฏเลย ระดับปริญญาโท ศึกษาศาสตรมหาบัณฑิต สาขาการบริหารการศึกษา มหาวิทยาลัยมหามกุฏราชวิทยาลัย ปัจจุบันรับราชการ ตำแหน่งครู โรงเรียนพระยืนวิทยาคาร สังกัดสำนักการศึกษาฯ องค์การบริหารส่วนจังหวัดขอนแก่น นับถือศาสนาคริสต์ นิกาย โปรเตสแตนต์
อันดับห่าน
อันดับห่าน หรือ อันดับเป็ด () เป็นอันดับของสัตว์ปีกอันดับหนึ่ง ใช้ชื่อวิทยาศาสตร์ว่า Anseriformes
นกในอันดับหานมีขนาดเล็กจนถึงขนาดใหญมาก มีขนาดลำตัวยาวตั่งแต่ 29 – 152 เซนติเมตร ไดแก ห่านและนกเป็ดน้ำตาง ๆ ปากของนกในอันดับนี้แตกตางจากปากของนกในอันดับอื่นอยางชัดเจนคือ ปากแบนและกวาง ปลายปากมีลักษณะคลายเล็บและเปนขอเล็กนอย รูจมูกทะลุถึงกัน นิ้วมี 4 นิ้ว เหยียดไปขางหลัง 1 นิ้ว และเหยียดไปขางหนา 3 นิ้ว นิ้วหนามีพังผืด นิ้วแบบตีนพัด นิ้วหลังเปนนิ้วตางระดับ ขนปลายปกมี 10 เสน ขนกลางปกเปนแบบไมมีขนกลางปกเสนที่ 5 ขนแตละเสนมีแกนขนรองเล็กหรือไมมี ดานขางของคอมีขน ตัวเต็มวัยมีขนอุยปกคลุมลำตัว มีตอมน้ำมันลักษณะเปนพุมขน ทำให้เมื่อลงน้ำแล้วขนจะไม่อุ้มน้ำ ไม่ทำให้ตัวหนัก
นกในอันดับหานเปนนกน้ำหรือกึ่งน้ำกึ่งบก สามารถวายน้ำรวมถึงดำน้ำไดดี อาหารไดแก สัตวตัวเล็กต่าง ๆ และพืช ปกติทำรังโดยใชขนวางตามพื้นดิน บางชนิดทำรังตามโพรงตนไม วางไขครอกละ 3 – 15 ฟอง เปลือกไขสีขาวหรือสีเนื้อหรือสีออกเขียวเปนมัน ลูกนกแรกเกิดมีสภาพเปนลูกออนเดินได มีกระจายพันธุ์ทั่วทั้งโลกประมาณ 140 – 150 ชนิด
แบ่งออกได้เป็น 3 วงศ์ (บางข้อมูลจัดให้มี 4)ที่สูญพันธุ์ไปแล้ว
ในประเทศไทยพบทั้งหมด 25 ชนิด เพียงวงศ์เดียว (หรือ 2 วงศ์)
อันดับไก่
อันดับไก่ เป็นอันดับของสัตว์ปีกอันดับหนึ่ง ใช้ชื่อวิทยาศาสตร์ว่า Galliformes
สัตว์ปีกหรือนกในนี้มีขนาดลำตัวตั้งแต่เล็กมากจนถึงใหญ่มาก ตั้งแต่ 12 – 223 เซนติเมตร จะงอยปากสั้น ปลายปากทู่ จะงอยปากบนโค้งเล็กน้อย รูจมูกไม่ทะลุถึงกัน ขาใหญ่ แข้งปกคลุมด้วยเกล็ดแบบเกล็ดซ่อน นิ้วหลังอยู่ในระดับเดียวกับนิ้วหน้า เล็บทู่ ปากสั้น ปลายปากมนและเว้าเข้าข้างใน ขนปลายปากแข็งและโค้ง มี 10 เส้น และมีขนกลางปากเส้นที่ 5 ขนหางมี 8 – 32 เส้น ขนแต่ละเส้นมีแกนขนรอง ตัวเต็มวัยลำตัวมีขนอุยปกคลุมห่าง ๆ ต่อมน้ำมันเป็นพุ่มขน แต่บางชนิดก็ไม่เป็นพุ่มขน
มีพฤติกรรมเป็นนกที่คุยเขี่ยหาอาหารตามพื้นดิน อาศัยตามต้นไม้ อาหารได้แก่ เมล็ดธัญพืช ผลไม้ เมล็ดพืช แมลง และสัตว์ขนาดเล็ก ทำรังตามพื้นดินหรือกิ่งไม้ วางไข่คราวละ 1 – 20 ฟอง ไข่มีสีเนื้อหรือสีขาว อาจมีลายจุด ลูกอ่อนในระยะแรกเกิดมีขนอุยปกคลุมเต็มลำตัว สามารถเดินตามพ่อแม่ไปหาอาหารได้ทันทีหลังจากขนแห้ง
จำแนกออกได้เป็น 3 วงศ์ใหญ่ (แยกย่อยได้เป็นวงศ์ได้ทั้งหมด 5 วงศ์) ในประเทศไทยพบเพียงวงศ์เดียวเท่านั้น และพบทั้งหมด 26 ชนิด
ปืนแม่เหล็กไฟฟ้าแบบขดลวดเหนี่ยวนำ
ปืนแม่เหล็กไฟฟ้าแบบขดลวดเหนี่ยวนำ (coilgun) (หรือ ปืนเกาส์ มีความเกี่ยวข้องกับ คาร์ล ฟรีดริช เกาส์ ผู้ที่ได้คิดค้นกำหนดรายละเอียดทางคณิตศาสตร์ของผลลัพธ์เกี่ยวกับแม่เหล็กที่ใช้โดยเครื่องเร่งแม่เหล็ก) เป็นชนิดของเครื่องเร่งวัตถุที่ใช้เป็นลูกปืน (projectile) ที่ประกอบไปด้วยหนึ่งขดลวดตัวนำไฟฟ้าหรือมากกว่านั้นเพื่อใช้เป็นแหล่งกำเนิดพลังงานแม่เหล็กไฟฟ้าในการกำหนดค่าของมอเตอร์เชิงเส้นเพื่อที่จะช่วยในการเร่งความเร็วกระสุนปืนที่ทำจากสารเฟอร์โรแม็กเนติค (ferromagnetic) หรือเรียกว่าการเหนี่ยวนำทางแม่เหล็กไฟฟ้า ให้เคลื่อนที่ออกไปจากปากกระบอกปืนด้วยความเร็วสูง ในเกือบทุกการกำหนดค่าของปืนแม่เหล็กไฟฟ้าแบบขดลวดเหนี่ยวนำนี้, ขดลวดและกระบอกปืนจะถูกจัดเรียงบนแกนร่วมอันเดียวกัน
ปืนแม่เหล็กไฟฟ้าแบบขดลวดเหนี่ยวนำ หรือ คอยล์กัน (Coilguns) โดยทั่วไปประกอบด้วยหนึ่งหรือมากกว่าหนึ่งขดลวดที่ถูกพันจัดเรียงไปตามแนวความยาวผิวนอกของตัวถังที่เป็นตัวกระบอกปืนดังนั้นเส้นทางของลูกกระสุนจึงถูกเร่งความเร็วให้อยู่ไปตามแกนกลางของขดลวด ขดลวดจะถูกเปิดและปิดสวิตช์ให้กระแสไฟฟ้าไหลผ่านไปและหยุดไหลผ่านในลำดับเวลาอย่างแม่นยำ, ทำให้ลูกกระสุนจะถูกเร่งตัวได้อย่างรวดเร็วไปตามช่องในกระบอกปืนด้วยอำนาจจากแรงแม่เหล็ก คอยล์กัน แตกต่างจาก ปืนแม่เหล็กไฟฟ้าแบบรางคู่ขนาน หรือ เรวกัน (Railguns) ตรงที่ทิศทางของการเร่งความเร็วในเรวกัน อยู่ที่มุมขวากับแกนกลางของลูปกระแส หรือ วงปิดของการไหลเวียนของกระแส ที่เกิดจากการนำกระแสของตัวราง
ปืนแม่เหล็กไฟฟ้าแบบขดลวดเหนี่ยวนำ ที่สามารถใช้งานได้เป็นครั้งแรกได้รับการพัฒนาและจดสิทธิบัตรโดยนักวิทยาศาสตร์ชาวนอร์เวย์ชื่อ คริสเชน เบิร์คแลนด์ (Kristian Birkeland) ในปี ค.ศ. 1904
ในปี ค.ศ. 1933, นักประดิษฐ์ชาวอเมริกันในรัฐเท็กซัสชื่อ เวอร์เจิล ริกสบี (Virgil Rigsby) ได้พัฒนาปืนแม่เหล็กไฟฟ้าแบบขดลวดเหนี่ยวนำแบบตั้งอยู่ประจำที่ขึ้นซึ่งมันถูกออกแบบมาให้ใช้ได้เหมือนกับปืนกล มันถูกขับเคลื่อนโดยมอเตอร์ไฟฟ้าขนาดใหญ่และเครื่องกำเนิดไฟฟ้านั้นคือการทำงาน
เคาหยก
เคาหยก เป็นอาหารจีนกวางตุ้งชนิดหนึ่ง แปลตรงตัวว่าเนื้อคว่ำ และตรงกับภาษาจีนกลางว่าโค่วโหย่ว เป็นอาหารที่มีชื่อเสียงของหูหนานและกวางตุ้ง เคาหยกในไทยที่มีชื่อเสียงอยู่ที่อำเภอเบตง จังหวัดยะลา
เคาหยกแบบจีนมีสองแบบ แบบแรกใช้หมูสามชั้นหั่นสี่เหลี่ยมผสมกับผักกาดดองเค็มแห้งที่เรียกเหมยไช่หรือไช่กัว อีกแบบหนึ่งใส่เผือกที่หั่นชิ้นเท่าหมู แบบที่ใส่ผักกาดดองจะนำผักกาดดองไปผัดกับน้ำปรุงรสก่อน ส่วนแบบที่ใส่เผือกจะนำเผือกชนิดที่เนื้อซุยที่จี่พอสุก ราดด้วยน้ำปรุงรสที่ทำจากเต้าหู้ยี้ น้ำมันหอย น้ำมันงา ผงพะโล้ แทน จากนั้นจะนำหมูกับเครื่องปรุงใส่ชาม ตุ๋นให้หมูเปื่อยนุ่ม เมื่อสุกแล้ว จะนำจากมาปิดปากชามแล้วพลิกกลับด้านให้เนื้อหมูลงไปอยู่ในจาน จึงเป็นที่มาของชื่ออาหารจานนี้
เกา ซิงเจี้ยน
เกา ซิงเจี้ยน (; ; 4 มกราคม ค.ศ. 1940 — ) เป็นนักประพันธ์, นักเขียนบทละคร และนักวิจารณ์ผู้อพยพชาวจีน ผู้ซึ่งได้รับรางวัลโนเบลสาขาวรรณกรรมใน ค.ศ. 2000 “สำหรับผลงานที่สมบูรณ์ในระดับสากล, ข้อมูลเชิงลึกที่ดุเดือด และความฉลาดทางด้านภาษา” นอกจากนี้ เขายังเป็นนักแปล (โดยเฉพาะอย่างยิ่งผลงานของซามูเอล เบ็คเค็ทท์ และอูเจน อีออเนสคู), นักเขียนบท, ผู้กำกับเวที และจิตรกรที่มีชื่อเสียงโด่งดัง ใน ค.ศ. 1998 เกาได้รับสัญชาติฝรั่งเศส
ละครของเกาได้รับการพิจารณาว่าเป็นละครแอบเสิร์ดที่มีความลึกซึ้งในปกติวิสัยและอยู่ระดับแถวหน้าในประเทศจีน ผลงานที่ออกมาเป็นร้อยแก้วของเขามีแนวโน้มที่จะมีชื่อเสียงโด่งดังน้อยกว่าในประเทศจีน แต่ได้รับการยกย่องอย่างสูงในยุโรปและฝั่งตะวันตก
ผลงานของเกานำไปสู่การอภิปรายที่รุนแรงในหมู่นักเขียนชาวจีน ทั้งในเชิงบวกและเชิงลบ
นักเขียนชาวจีนจำนวนมาก แสดงความเห็นถึง "ศิลปะลวดลายจีน" ของเกา หรืองานแปล ว่าได้เป็นการเปิดแนวทางใหม่สำหรับวรรณกรรมสมัยใหม่ของจีนที่วิทยาลัยสวีเดน และการชนะรางวัลโนเบลเนื่องในโอกาสครบรอบ 100 ปี เป็นการสร้างความสุขต่อวงการวรรณกรรมของจีน
บทความเกี่ยวกับเขาในนิตยสาร"มิวส์" ฉบับเดือนมิถุนายน ค.ศ. 2008 ซึ่งเป็นนิตยสารที่ยุติลงแล้วในฮ่องกง ลีโอ ลี (李歐梵) ได้สรรเสริญการใช้ภาษาจีนในผลงาน"โซลเมาน์เทน": 'ไม่ว่ามันจะเป็นการสร้างผลงานหรือไม่ แต่มันก็เป็นเรื่องแต่งที่อุดมไปด้วยวาทะพื้นเมืองและการวางเกณฑ์ที่สละสลวยชั้นเอก ตลอดจนภาษาถิ่น จึงจัดเป็น "นวนิยายที่เกิดขึ้นในสังคมมนุษย์ที่หลากหลาย" โดยมีเสียงและจังหวะที่สามารถอ่านออกเสียงได้ (ในฐานะที่เกาสามารถทำได้สำหรับการอ่านของประชาชน)'
ก่อนถึงปี ค.ศ. 2000 นักเขียนและนักวิชาการชาวจีนกว่าสิบรายได้คาดการณ์ไว้แล้วถึงการรับรางวัลโนเบลสาขาวรรณกรรมของเกา ซึ่งได้แก่ หู เย่าเหิง (胡耀恒) พานจุน (潘军) ตั้งแต่เมื่อช่วงปี ค.ศ. 1999
เอเลี่ยน: โคโลเนียล มารีนส์
เอเลี่ยน: โคโลเนียล มารีนส์ () เป็นวิดีโอเกมประเภทยิงมุมมองบุคคลที่หนึ่ง พัฒนาโดย Gearbox Software และจัดจำหน่ายโดย เซก้า ออกจำหน่ายในรูปแบบ ไมโครซอฟท์ วินโดวส์ ,เพลย์สเตชัน 3 และเอกซ์บอกซ์ 360 ในวันที่ 12 กุมภาพันธ์ ค.ศ. 2013
หม่อมเจ้าเฉลิมศรีจันทรทัต จันทรทัต
หม่อมเจ้าเฉลิมศรีจันทรทัต จันทรทัต (17 ตุลาคม พ.ศ. 2438 - 26 สิงหาคม พ.ศ. 2507) เป็นพระโอรสในพระเจ้าบรมวงศ์เธอ พระองค์เจ้าจันทรทัตจุฑาธาร กรมหมื่นวิวิธวรรณปรีชากับหม่อมราชวงศ์แข จันทรทัต และเป็นพระราชนัดดาในพระบาทสมเด็จพระจอมเกล้าเจ้าอยู่หัว
หม่อมเจ้าเฉลิมศรีจันทรทัต จันทรทัต ประสูติเมื่อ 17 ตุลาคม พ.ศ. 2438 ทรงมีพระเชษฐภคินีร่วมพระมารดา 3 พระองค์ คือ
และมีพระอนุชาและพระขนิษฐภคินีต่างมารดา 4 พระองค์
เมื่อยังทรงพระเยาวน์นั้น พระบิดาทรงโปรดมากด้วยเป็นพระโอรสองค์แรก เมื่อเจริญพระชันษาได้เข้าศึกษาที่โรงเรียนราชวิทยาลัย ซึ่งขณะนั้นตั้งอยู่ที่ถนนบำรุงเมือง เมื่อโรงเรียนราชวิทยาลัยย้ายไปตั้งที่จังหวัดนนทบุรี หม่อมเจ้าเฉลิมศรีจันทรทัตก็ทรงลาออกแล้วเข้าศึกษาต่อที่โรงเรียนเทพศิรินทร์เมื่อพ.ศ. 2454จนจบชั้นของโรงเรียน และเข้าศึกษาต่อที่โรงเรีนกฎหมายของกระทรวงยุติธรรม ขณะเดียวกันก็ทรงรับราชการในกระทรวงเกษตราธิการ ต่อมาย้ายไปรับราชการที่แผนกปรึกษากระทรวงพานิชย์และคมนาคม จนถึงสมัยเศรษฐกิจตกต่ำ รัฐบาลต้องปรับปรุงตัดข้าราชการออกเพื่อให้งบประมาณเข้าสู่ดุลยภาพ หม่อมเจ้าเฉลิมศรีจันทรทัตก็ต้องออกจากราชการในคราวนั้น และประทับอยู่ที่วังมหาชัยตลอดมา ในระหว่างที่ไม่ได้ทรงทำราชการอยู่นี่เองก็ทรงใช้เวลาในการศึกษาตำราโหราศาสตร์ และทรงมีความรู้ความเชี่ยวชาญจนได้รับตำแหน่งนายกสมาคมโหรแห่งประเทศไทย ดำรงตำแหน่งระหว่าง พ.ศ. 2491 – 2492 นอกจากนี้หม่อมเจ้าเฉลิมศรีจันทรทัต ยังเคยดำรงตำแหน่งสมาชิกวุฒิสภา ในวุฒิสภาไทย ชุดที่ 2 ดำรงตำแหน่งระหว่างวันที่ 18 พฤศจิกายน พ.ศ. 2490 ถึง 29 พฤศจิกายน พ.ศ. 2494
หม่อมเจ้าเฉลิมศรีจันทรทัต จันทรทัต สิ้นชีพิตักษัยเมื่อ 26 สิงหาคม พ.ศ. 2507 ชนมายุ 69 ปี พระราชทานเพลิงพระศพ ณ วัดมกุฏกษัตริยาราม วันที่ 18 มกราคม พ.ศ. 2508
ระบำดวงดาว
ระบำดวงดาว เป็นละครโทรทัศน์ไทย สร้างครั้งแรกปี พ.ศ. 2553 นำแสดงโดย ธนา สุทธิกมล,เฌอมาลย์ บุญยศักดิ์,ศรัณย์รัชต์ วิสุทธิธาดา,สิรีภรณ์ ยุกตะทัต,ธนากร โปษยานนท์ จากบทประพันธ์ของ อัจฉรียา เขียนบทโทรทัศน์โดย กลีบผกา, นันทพร แก้วอัมพร กำกับการแสดงโดย กฤษฎา เตชะนิโลบล ผลิตโดย บริษัท โพลีพลัส เอ็นเตอร์เทนเม้นท์ จำกัด ออกอากาศทางสถานีวิทยุโทรทัศน์ไทยทีวีสีช่อง 3 ทุกคืนวันพุธ-พฤหัสบดี เวลา 20.30 - 22.30 น. เริ่มตอนแรกเมื่อวันที่ 26 สิงหาคม พ.ศ. 2553–20 ตุลาคม พ.ศ. 2553
เห็ดเผาะ เชิญยิ้ม
เห็ดเผาะ เชิญยิ้ม มีชื่อจริงว่า ฉัตรรัตน์ วัฒน์จินดาศิริ (ชื่อเดิม: อัญชลี พุดทรัพย์ หรือ รัชภร รัชต์ทวี; ชื่อเล่น: เชอรี่) นักแสดงตลกหญิงร่างอ้วนชื่อดังชาวไทย ที่มีเอกลักษณ์เป็นที่จดจำได้ คือ การแกล้งทำเป็นตาเหล่ และพูดเสียงไม่ชัด
เห็ดเผาะ เชิญยิ้ม เกิดเมื่อปี พ.ศ. 2525 ที่ตำบลโพธิ์พระยา อำเภอเมือง จังหวัดสุพรรณบุรี ในครอบครัวลิเก เป็นลูกคนโตในบรรดาพี่น้องทั้งหมด 7 คน เห็ดเผาะเริ่มต้นการเป็นนักแสดงตั้งแต่ยังเด็กอายุเพียง 5 ขวบ จากการที่เป็นเด็กชอบแสดงออก และชอบร้องเพลง โดยสามารถร้องเพลงเลียนเสียงของนักร้องหญิงชื่อดังได้หลายคน เช่น พุ่มพวง ดวงจันทร์, คัทลียา มารศรี, ศิริพร อยู่ยอด จึงถูกให้แสดงเป็นแขกในช่วงออกแขกโหมโรงก่อนที่ลิเกจะแสดง จากความสามารถในการแสดงออกและร้องเพลงนี้ทำให้กิตติศัพท์นี้ได้รับรู้ถึงผู้เป็นลุงเขย คือ ผู้เป็นสามีของพี่สาวพ่อ โดยมารับเอาตัวไปเลี้ยงต่อที่กรุงเทพมหานคร โดยหมายให้เป็นตลกคาเฟ่ตั้งแต่เด็ก
เห็ดเผาะ มาอยู่กับลุงเขยที่ย่านฝั่งธนบุรีแถวซอยจรัญสนิทวงศ์ 13 ชนิดที่ผู้เป็นแม่ไม่ทราบมาก่อน ถึงกับร้องไห้และไปแจ้งความกับผู้ใหญ่บ้านเมื่อรู้ว่าลูกของตนหายไป ด้วยความเป็นเด็กและสามารถร้องเพลงได้ ทำให้เห็ดเผาะเป็นตัวดึงดูดแขกในคาเฟ่หลายแห่งที่ได้เล่นในย่านฝั่งธนฯ โดยใช้ชื่อว่า "เชอรี่ ดอกโสน" เห็ดเผาะสามารถทำเงินให้กับคณะได้เป็นอย่างมาก แต่ลุงเขยก็เก็บเอาไปหมด เหลือไว้ให้เจ้าตัวเพียงวันละไม่กี่บาท ขณะนั้นเห็ดเผาะต้องเล่นตลกตั้งแต่เวลา 21.00 จนถึง 05.30 น. ของวันใหม่ทุกวัน ด้วยความเป็นเด็กก็มีการโยเยหรือง่วงนอน รวมถึงไม่ได้เรียนหนังสือด้วยทั้งที่อายุเลยเกณฑ์ที่จะเข้าโรงเรียนแล้ว ผู้เป็นลุงเขยก็ได้ทุบตีด้วยความรุนแรงหลายต่อหลายครั้ง บางครั้งก็กระทำต่อหน้าแขกที่คาเฟ่บนเวที ต่อมาชื่อเสียงของตลกเด็กคณะนี้เริ่มเป็นที่รู้จัก ทำให้มีหลายคนตั้งข้อสังเกตถึงการทารุณกรรมเด็ก มีหลายคนเข้ามาถามไถ่หรือแสดงความเป็นห่วง หลายคนเป็นบุคคลในวงการบันเทิง เช่น กรุง ศรีวิไล และช.อ้น ณ บางช้าง โดยเฉพาะในรายของ ช.อ้น ถึงกับรับอุปการะเห็ดเผาะเสมือนลูกบุญธรรม ทำให้ลุงเขยไม่กล้าทุบตีเป็นเวลานานถึง 1 ปี
เห็ดเผาะ มาได้รับการศึกษาเมื่ออายุได้ 8 ขวบ ย่าง 9 ขวบ ที่โรงเรียนวัดดีดวด เขตบางกอกใหญ่ และเข้าเรียนชั้นประถมศึกษาปีที่ 1 (ป.1) เลยทันที โดยไม่ผ่านการเรียนชั้นอุบาลเพราะอายุมากแล้ว แต่ด้วยความที่ต้องเล่นตลกทั้งคืนเลิกเมื่อเวลาเช้ามืด และต้องไปเรียนต่อในเวลาเช้า ทำให้เห็ดเผาะต้องหลับในห้องเรียน ทำให้ครูสอบถาม จึงได้รู้เรื่องราวทั้งหมด ครูจึงมาที่บ้านและได้ต่อว่าลุงเขย จากนั้นเป็นต้นมา เห็ดเผาะจึงไม่ได้เรียนต่ออีก เพราะลุงเขยจะให้เห็ดเผาะปกปิดเรื่องที่ถูกทารุณอยู่ตลอดเวลา
เห็ดเผาะ ตัดสินใจหนีออกจากบ้านของลุงเขย จากความช่วยเหลือของแวว จ๊กมก นักแสดงตลกหญิงผู้เป็นน้องสาวของหม่ำ จ๊กมก โดยนัดหมายให้ไปเจอที่คาเฟ่แห่งหนึ่งย่านดาวคะนอง ทำให้ได้กลับไปพบแม่ที่จากกันมาหลายปีที่สุพรรณบุรี
ต่อมาเห็ดเผาะได้อยู่กับคณะตลกที่มีชื่อเสียงอีกหลายคณะ เช่น เพชร ดาราฉาย, ยอด นครนายก, ดอน จมูกบาน และบอล เชิญยิ้ม
ชื่อเห็ดเผาะนั้น เป็นการตั้งให้โดยโน้ต เชิญยิ้ม จากการที่ไปได้เล่นซิตคอมเรื่องหนึ่ง เพื่อให้เป็นที่จดจำได้แทนชื่อ เชอรี่ ที่ใช้มาตั้งแต่ต้น
ปัจจุบันเธอได้อยู่กินกับนักแสดงเหมือนกันคือจิรวัฒน์ วัฒน์จินดาสิริ ซึ่งเป็นพระเอกลิเก ซึ่งใช้ฉายาในวงการลิเกว่า พระเอกหน้าหวาน ฟ้าประธาร หอมหวล 2 ทั้งคู่มีบุตรด้วยกันทั้งหมด 2คน เป็นชาย 1หญิง 1 ซึ่งก่อนหน้านี้เธอและสามีคนปัจจุบันเคยแยกกันอยู่ 13 ปี ก่อนกลับมาคบหากันอีกครั้งหนึ่ง
อิสลามศึกษา
อิสลามศึกษา () เป็นสาขาวิชาหนึ่งในศาสนศึกษา ทำการศึกษาประวัติศาสตร์ แนวคิด และแนวปฏิบัติ ของศาสนาอิสลามและชาวมุสลิม ตามบริบทของสังคม เศรษฐกิจ และการเมืองที่แตกต่างกัน ในปัจจุบันมีการเปิดสอนทั้งในระดับการศึกษาขั้นพื้นฐานและอุดมศึกษา
อดัม โรส
เรย์มอนด์ จอห์น เลปแปน (Raymond John Leppan) เกิดวันที่ 20 กรกฎาคม ค.ศ. 1979 นักมวยปล้ำอาชีพชาวแอฟริกาใต้ อดีตนักมวยปล้ำWWEในชื่อ อดัม โรส (Adam Rose) อดีตสังกัดNXTและFCWในชื่อ ลีโอ ครูเกอร์ (Leo Kruger)
ฮาเวิร์ด ฟิงเกิล
ฮาเวิร์ด ฟิงเกิล () เกิดวันที่ 7 มิถุนายน ค.ศ. 1950 เป็นผู้ประกาศนักมวยปล้ำอาชีพ ทำงานให้กับสมาคม WWF/E ปัจจุบันได้เข้าสู่ หอเกียรติยศดับเบิลยูดับเบิลยูอี ประจำปี 2009
ยุทธการที่เบอร์ลิน
ยุทธการที่เบอร์ลิน หรือที่สหภาพโซเวียตตั้งชื่อว่า ปฏิบัติการรุกทางยุทธศาสตร์เบอร์ลิน () เป็นการรุกใหญ่ในช่วงปลายเขตสงครามยุโรปในสงครามโลกครั้งที่สอง
เริ่มจากวันที่ 12 มกราคม ค.ศ. 1945 กองทัพแดงเจาะแนวรบเยอรมันหลังการรุกวิสตูลา–โอเดอร์และรุกมาทางทิศตะวันตกไกลถึง 40 กิโลเมตรต่อวันผ่านปรัสเซียตะวันออก โลว์เออร์ไซลีเชีย พอเมอราเนียตะวันออกและอัปเปอร์ไซลีเซีย และหยุดชั่วคราวตรงเส้น 60 กิโลเมตรทางตะวันออกของกรุงเบอร์ลินตามแม่น้ำโอเดอร์ เมื่อการรุกเริ่มขึ้นอีกครั้ง สองแนวรบ (กลุ่มกองทัพ) ของโซเวียตเข้าตีกรุงเบอร์ลินจากทางตะวันออกและใต้ ขณะที่แนวรบที่สามบุกกำลังเยอรมันซึ่งตั้งอยู่ทางเหนือของเบอร์ลิน ยุทธการในเบอร์ลินกินเวลาระหว่างวันที่ 20 เมษายนถึงเช้าวันที่ 2 พฤษภาคม
มีการเตรียมตั้งรับที่ชานกรุงเบอร์ลินครั้งแรกเมื่อวันที่ 20 มีนาคม เมื่อผู้บัญชาการกองทัพกลุ่มวิสตูลาซึ่งได้รับแต่งตั้งใหม่ พลเอก กอททาร์ด ไฮน์รีซี คาดเดาได้ถูกต้องว่าโซเวียตจะผลักดันข้ามแม่น้ำวิสตูลาเป็นหลัก ก่อนการยุทธ์หลักในกรุงเบอร์ลินจะเริ่มขึ้น ฝ่ายโซเวียตจัดการล้อมนครอันเป็นผลจากความสำเร็จในยุทธการที่ราบสูงซีโลว์และที่ฮัลเบอ วันที่ 20 เมษายน ค.ศ. 1945 แนวรบเบลารุสเซียที่ 1 นำโดย จอมพล เกออร์กี จูคอฟ เริ่มระดมยิงใจกลางนคร ขณะที่แนวรบยูเครนที่ 1 ของจอมพล อีวาน โคเนฟ ผลักดันจากทางใต้ผ่านแนวสุดท้ายของกองทัพกลุ่มกลาง การตั้งรับของเยอรมนีส่วนใหญ่มีเฮลมุท ไวด์ลิงเป็นผู้นำ และประกอบด้วยกองพลเวร์มัคท์และวัฟเฟน-เอสเอสที่อ่อนกำลังและมียุทโธปกรณ์จำกัด ซึ่งวัฟเฟน-เอสเอสมีอาสาสมัครต่างด้าวเอสเอสจำนวนมาก ตลอดจนสมาชิกโฟล์คสชทูร์มและยุวชนฮิตเลอร์ที่ได้รับการฝึกฝนอย่างจำกัด ภายในไม่กี่วัน ฝ่ายโซเวียตรุกผ่านนครและถึงใจกลางนครซึ่งมีการต่อสู้แบบประชิด
ก่อนยุทธการสิ้นสุด ฟือแรร์ อดอล์ฟ ฮิตเลอร์และผู้ติดตามจำนวนหนึ่งก่ออัตวินิบาตกรรม ผู้ป้องกันนครยอมจำนนในวันที่ 2 พฤษภาคม ทว่า การสู้รบยังดำเนินต่อไปทางตะวันตกเฉียงเหนือ ตะวันตกและตะวันตกเฉียงใต้ของนครจนสงครามโลกครั้งที่สองในทวีปยุโรปยุติลงในวันที่ 8 พฤษภาคม (หรือ 9 พฤษภาคมในสหภาพโซเวียต) เพราะหน่วยเยอรมนีต่อสู้และหนีไปทางตะวันตกเพื่อยอมจำนนต่อฝ่ายสัมพันธมิตรตะวันตก แทนที่จะยอมจำนนต่อโซเวียต
การ์โลส โกลอน ผู้พ่อ
การ์โลส เอดวิน โกลอน กอนซาเลส ผู้พ่อ () เกิดวันที่ 18 กรกฎาคม ค.ศ. 1948 เป็นนักมวยปล้ำอาชีพที่เกษียรอายุชาวปวยร์โตรีโก ที่รู้จักกันในชื่อ การ์ลิโตส โกลอน () หรือ การ์โลส โกลอน () เขาเป็นนักมวยปล้ำรุ่นแรกของตระกูลโกลอน เป็นพ่อของการ์ลิโตและปริโม และเป็นลุงของเอปิโก ปัจจุบันได้เข้าสู่หอเกียรติยศดับเบิลยูดับเบิลยูอี ประจำปี 2014
ตำบลเมืองเก่า
ตำบลเมืองเก่า อาจหมายถึง
หรืออาจหมายถึง
ออลแดตรีเมนส์ (อัลบั้ม)
ออลแดทรีเมนส์ () เป็นอัลบั้มที่ 3 ของวงดนตรีเฮฟวีเมทัล ฟอซซี ซึ่งแตกต่างจากทั้งสองอัลบั้มก่อนหน้านี้ ลักษณะเพลงต้นฉบับทั้งหมดเป็นวงดนตรีของพวกเขาลดลงตบตาในความโปรดปรานของการเป็นวงดนตรีที่ได้รับการยอมรับมากเกินกว่าเคล็ดลับกับสมาชิกโดยใช้ชื่อจริงของพวกเขาแทนของชื่อเวที
วัดไพรสุวรรณ
วัดไพรสุวรรณ เดิมเป็นวัดร้าง พระอาจารย์สอน ได้เข้ามาบูรณะในพุทธศักราช 2455 และมีเจ้าอาวาสต่อ ๆ มาอีกหลายรูป ทุกๆ รูปได้สร้างศาสนสถานที่มีขนาดใหญ่ และสวยงามมาก
วัดไพรสุวรรณ ตั้งอยู่เมืองพิษณุโลก ไปทางทิศตะวันออกเฉียงใต้ ประมาณ 28 กิโลเมตร ตามเส้นทางหลวงสายพิษณุโลก - วัดจุฬามณี อำเภอบางกระทุ่ม เลี้ยวขวาอีก 1 กิโลเมตร ถึงวัดไพรสุวรรณ ปัจจุบันตั้งอยู่บนฝั่งตะวันอออกของแม่น้ำน่าน
วัดไพรสุวรรรณเดิมเป็นวัดร้าง ตั้นอยู่บนที่ราบลุ่มริมแม่น้ำน่านทางฝั่งเหนือ ในนปี พ.ศ. 2455 พระครูวิเชียรปัญญามุนี (สอน ธนสัมบัน) ได้เข้ามาบูรณปฏิสังขรณ์เสนาสนะต่าง ๆ และได้รับพระราชทานวิสุงคามสีมา ราว พ.ศ. 2465
บริเวณที่ตั้งวัดนั้นเดิมเป็นป่าไม้เบญจพรรณ มีต้นทองขึ้นอยู่มาก พระครูสอนจึงได้ขนานนามวัดให้สอดคล้องกับสภาพแวดล้อมว่า "วัดไพรสุวรรณ" ไพร แปลว่า ป่า และสุวรรณ แปลว่า ทอง หรือ "วัดป่าทอง" นั้นเอง
บงกช เจริญธรรม
บงกช เจริญธรรม (ชื่อเล่น : ฟิล์ม) เป็นนักร้อง เริ่มเป็นที่รู้จักจากรายการเดอะวอยซ์ไทยแลนด์ ซีซั่นที่ 1 และมีชื่อเสียงมากขึ้นหลังจากที่ได้เข้าไปเป็นนักร้องในสังกัดของค่ายวีเรคคอร์ดส (WE Records) ในเครือจีเอ็มเอ็ม แกรมมี่ โดยถือว่าเป็นนักร้องหญิงคนแรกของค่ายอีกด้วย
ฟิล์ม บงกช เกิดเมื่อวันที่ 18 กุมภาพันธ์ พ.ศ. 2528 จบการศึกษาระดับชั้นมัธยมศึกษาจากโรงเรียนเบญจมราชูทิศ จังหวัดจันทบุรี และระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย โดยระหว่างการศึกษาในมหาวิทยาลัย ฟิล์มได้มีโอกาสเข้าร่วมเป็นหนึ่งในนักร้องนำของ ชมรมดนตรีสากล สโมสรนิสิตจุฬาลงกรณ์มหาวิทยาลัย (CU Band)
ฟิล์มได้มีโอกาสร้องเพลงประกอบละคร ละครเวที และโฆษณามามากมายหลายเพลง แต่เริ่มเป็นที่รู้จักมากขึ้นจากรายการเดอะวอยซ์ไทยแลนด์ ซีซั่นที่ 1 โดยถูกเลือกให้อยู่ในทีมของโค้ชโจอี้ บอย ซึ่งฟิล์มสามารถทำผลงานได้ดีจนสามารถเข้าถึงรอบ Semi-Final จากกนั้นได้มีโอกาสร้องเพลงประกอบละครเรื่องพรพรหมอลเวง ร่วมกับวง Yes'sir Days ในเพลง อยากให้เธอได้ยินหัวใจ ซึ่งมีกระแสตอบรับที่ดีมาก ทำให้ฟิล์มได้เข้ามาเป็นนักร้องในสังกัดของค่ายวีเรคคอร์ดส (WE Records) โดยถือว่าเป็นนักร้องหญิงคนแรกของค่ายอีกด้วย และหลังจากนั้นก็ได้มีโอกาสร้องเพลงประกอบละครให้กับละครอีกหลายเรื่องซึ่งทำให้ฟิล์มนั้นเริ่มมีชื่อเสียงและเป็นที่รู้จักมากขึ้น
ในปี พ.ศ. 2559 ฟิล์มได้ย้ายสังกัดมาอยู่กับ มีเรคคอร์ดส ค่ายเพลงในเครือ มิวสิกมูฟเอนเตอร์เทนเมนต์ ซึ่งบริหารโดยฟองเบียร์ ปฏิเวธ อุทัยเฉลิม
ดับเบิลยูดับเบิลยูอี มันนี่อินเดอะแบงก์
ดับเบิลยูดับเบิลยูอี มันนี่อินเดอะแบงก์ เป็นรายการมวยปล้ำอาชีพเพย์ - เพอร์ - วิว ประจำเดือน กรกฎาคม โดยจัดขึ้นครั้งแรกในปี 2010 โดยมีแมทช์การปล้ำมันนี่อินเดอะแบงค์แลเดอร์แมทช์เข้ามาเกี่ยวข้องด้วย ซึ่งเดิมที่มันนี่อินเดอะแบงค์แลเดอร์แมทช์ เป็นแมทช์การปล้ำที่จัดครั้งแรกในศึกเรสเซิลเมเนีย ครั้งที่ 21 ในปี 2005 และเป็นคนแรกที่คว้ากระเป๋าถือห้อยลงมาจากคานชนะ และได้รับการชิงแชมป์โลกที่ไหนเมื่อไหนก็ได้ตลอด 12 เดือน แมทช์การปล้ำ มันนี่อินเดอะแบงค์แลเดอร์แมทช์ ได้จัดในศึกเรสเซิลเมเนีย ถึง 5 ครั้ง หลังจากที่ถูกสร้างสรรค์ขึ้นและเป็นศูนย์กลางในการแข่งขัน
ในเพย์ - เพอร์ - วิวมันนี่อินเดอะแบงก์ จนถึงและรวมทั้งปี 2013 ได้มีแมทช์การปล้ำถึงสองแมทช์ หนึ่งแมทช์คือแข่งขันเพื่อชิงสัญญาการปล้ำ WWE Championship และอีกหนึ่งแมทช์คือแข่งขันเพื่อชิงสัญญาการปล้ำ World Heavyweight Championship แต่เดิมได้ถูกแบ่งเป็น 2 แมทช์ ตามWWE Brand Extension ซึ่งแบ่งเป็นค่ายรอว์ ชิงแชมป์ WWE Championship ส่วนค่ายสแมคดาวน์ ชิงแชมป์ World Heavyweight Championship หลังจากปี 2011 WWE Brand Extension ก็ถูกยกเลิก อย่างไรก็ตามแมทช์การปล้ำชิงสัญญาการปล้ำทั้ง 2 เส้นก็ยังมีอยู่
ในปี 2014 กระเป๋ามันนี่อินเดอะแบงก์ เหลือเพียงแค่ 1 ใบ เนื่องจากได้มีการรวมแชมป์เป็น WWE World Heavyweight Championship
ในแนวความคิดของรายการเพย์ - เพอร์ - วิวนี้ จะเน้นแมทช์การปล้ำมันนีอินเดอะแบงก์แลดเดอร์แมตช์ 2 แมทช์ คือ ชิงกระเป๋าสำหรับชิงแชมป์ WWE และชิงกระเป๋าสำหรับชิงแชมป์โลกเฮฟวี่เวท ผู้ชนะจะได้รับสัญญาสำหรับการชิงแชมป์โลกของเขาที่ไหน เมื่อไหนก็ได้ภายใน 1 ปี
ในปี ค.ศ. 2014 หลังจากการรวมแชมป์โลก WWE และ World Heavyweight Championships ในศึก ในเดือนธันวาคม ค.ศ. 2013 ทำให้เหลือเพียงหนึ่งกระเป๋าเอกสารสัญญาในการชิงแชมป์ซึ่งกลายเป็นชื่อ WWE World Heavyweight Championship
สกุลวานิลลา
สกุลวานิลล หรือ Vanilla เป็นกล้วยไม้สกุลหนึ่ง มีสมาชิกประมาณ 110 สปีชีส์ ชนิดที่เป็นที่รู้จักกันดีคือ "Vanilla planifolia"ซึ่งเป็นพืชที่ผลิตกลิ่นวานิลลาที่ใช้ในทางการค้า เป็นกล้วยไม้เพียงชนิดเดียวที่มีประโยชน์ในทางอุตสาหกรรม อีกชนิดหนึ่งที่มีประโยชน์ทางการค้าแต่ไม่ได้ใช้ในระดับอุตสาหกรรมคือ "Vanilla pompona"
การจัดจำแนกกล้วยไม้ในสกุลวานิลลามีความซับซ้อน ต่อไปนี้เป็นตัวอย่างรายชื่อกล้วยไม้ในสกุลนี้และชื่อพ้อง:
รับน้องกระต่ายซักแก้วมั้ยคะ?
รับน้องกระต่ายซักแก้วมั้ยคะ? (), หรือชื่อย่อ โกจิอูซะ () เป็นมังงะแนวตลกสี่ช่อง วาดโดยโคอิ (Koi) ตีพิมพ์ลงในนิตยสารแนวเซเน็ง มังงะไทม์คิราระแม็กซ์ ของสำนักพิมพ์โฮบุนชะ ตั้งแต่มีนาคม พ.ศ. 2554 มีฉบับรวมเล่มแล้วทั้งหมด 4 เล่ม และดัดแปลงเป็นอนิเมะโดยไวท์ฟอกซ์และคิเนมาคิตรัส ออกอากาศไปแล้ว 2 ซีซั่น โดยในประเทศไทยนั้น ซีซั่นแรกได้รับการซื้อลิขสิทธิ์โดยโรส เอ็นเตอร์เทนเมนท์ คอร์ปอเรชั่น
โฮโตะ โคโค่ ย้ายมาเมืองใหม่เพื่อเรียนต่อ เธอได้เกิดหลงทางขึ้นขณะกำลังหาที่พักจนไปพบกับร้านกาแฟ "แรบบิทเฮาส์" โดยบังเอิญ ซึ่งตัวเธอเองนั้นก็ไม่รู้เลยว่าร้านกาแฟนี่คือที่พักของเธอ ซึ่งในร้านนี้เองเธอก็ได้พบกับสาวน้อยน่ารักมากมายหลายสไตล์ไม่ว่าจะเป็น คาฟู ชิโนะ หลานสาวของมาสเตอร์ร้านกาแฟ เทเดซะ ริเสะ ลูกสาวนายทหาร อุจิมัตสึ จิยะ บริกรหญิงของร้านกาแฟอีกร้าน คิริมะ ชาโระ ผู้ที่ทำงานในร้านชาสมุนไพรกับหูกระต่าย พร้อมกับได้พบเพื่อนใหม่ๆและเรื่องราวต่างๆมากมาย ที่จะทำให้มิตรภาพของทุกคนแน่นแฟ้น
เริ่มตีพิมพ์ลงในนิตยสารแนวเซเน็ง มังงะไทม์คิราระแม็กซ์ ของสำนักพิมพ์โฮบุนชะ ตั้งแต่มีนาคม พ.ศ. 2554 ฉบับรวมเล่มเล่มที่ 1 วางจำหน่ายเมื่อวันที่ 27 กุมภาพันธ์ พ.ศ. 2555 เล่มที่ 2 วางจำหน่ายเมื่อวันที่ 27 กุมภาพันธ์ พ.ศ. 2556 เล่มที่ 3 วางจำหน่ายเมื่อวันที่ 27 มีนาคม พ.ศ. 2557 เล่มที่ 4 วางจำหน่ายเมื่อวันที่ 26 กันยายน พ.ศ. 2558 และมังงะแบบรวมผู้วาด (anthology) วางจำหน่ายเมื่อวันที่ 26 เมษายน พ.ศ. 2557
อนิเมะผลิตโดย ไวท์ฟอกซ์ เริ่มฉายที่ญี่ปุ่นเมื่อวันที่ 10 เมษายน พ.ศ. 2557 โดยเพลงเปิดคือเพลง "Daydream Café." ขับร้องโดย Petit Rabbit's (อายาเนะ ซากูระ, อิโนริ มินาเซะ, มาอายะ อูจิดะ, ริซะ ทาเนดะ, และ ซาโตมิ ซาโต), ส่วนเพลงปิดคือเพลง "Poppin' Jump♪" () ขับร้องโดย Chimame-tai (อิโนริ มินาเซะ, โซระ โทกูอิ, และริเอะ มูรากาวะ) มีทั้งหมด 12 ตอน
อนิเมะปีสอง มีชื่อว่า "รับน้องกระต่ายซักแก้วมั้ยคะ??" ("Is the Order a Rabbit??") โดยเป็นการผลิตร่วมกัน ระหว่างไวท์ฟอกซ์และคิเนมาคิตรัส ประกาศในนิตยสารเมกุมิของกักเคนฉบับเดือนมีนาคม พ.ศ. 2558 เริ่มฉายที่ญี่ปุ่นเมื่อวันที่ 10 ตุลาคม พ.ศ. 2558 โดยเพลงเปิดคือเพลง "No Poi!" () ขับร้องโดย Petit Rabbit's ส่วนเพลงปิดคือเพลง "Tokimeki Poporon♪" () ขับร้องโดย Chimame-tai มีทั้งหมด 12 ตอนเช่นเดียวกับปีแรก
ในประเทศไทยนั้น ซีซั่นแรกได้รับการซื้อลิขสิทธิ์โดยโรส เอ็นเตอร์เทนเมนท์ คอร์ปอเรชั่น
เกม วิชวลโนเวล พัฒนาโดย 5pb. ในชื่อ "Is the Order a Rabbit?? Wonderful party!" () ลงเครื่อง เพลย์สเตชันวิต้า วางจำหน่ายวันที่ 3 มีนาคม พ.ศ. 2559
มิสเตอร์มิสเตอร์ (อีพี)
มิสเตอร มิสเตอร์ () เป็นมินิอัลบั้มชุดที่ 4 ของกลุ่มศิลปินหญิง เกิลส์เจเนอเรชัน จากเกาหลี ออกวางขายช่วงปลายเดือนกุมภาพันธ์ 2014 ประกอบด้วยเพลงทั้งหมด 6 เพลง รวมถึงซิงเกิลประชาสัมพันธ์หลักชื่อเดียวกับอัลบั้ม
วันเสรีภาพสื่อมวลชนโลก
สมัชชาใหญ่แห่งสหประชาชาติประกาศให้วันเสรีภาพสื่อมวลชนโลกหรือวันสื่อมวลชนโลกตรงกับวันที่ 3 พฤษภาคมของทุกปี เพื่อสร้างความตระหนักถึงความสำคัญของเสรีภาพสื่อและย้ำเตือนรัฐบาลถึงหน้าที่เคารพและสนับสนุนเสรีภาพในการแสดงออกซึ่งได้รับการคุ้มครองตามปฏิญญาสากลว่าด้วยสิทธิมนุษยชน ข้อ 19 และเป็นเครื่องหมายวันครบรอบปฏิญญาวินด์ฮุก อันเป็นคำแถลงหลักสื่อมวลชนเสรีซึ่งนักหนังสือพิมพ์ชาวแอฟริการวบรวมไว้ในปี 2534
ในวันดังกล่าว ยูเนสโกนำเสนอรางวัลเสรีภาพสื่อโลกยูเนสโก/กีลเลร์โม กาโน (UNESCO/Guillermo Cano World Press Freedom Prize) แก่ปัจเจกบุคคล องค์การหรือสถาบันที่สมควรซึ่งมีส่วนในการปกป้อง และ/หรือ สนับสนุนเสรีภาพสื่อทุกหนแห่งบนโลก โดยเฉพาะอย่างยิ่งเมื่อเป็นการเผชิญอันตราย รางวัลดังกล่าวตั้งขึ้นในปี 2540 และมอบให้ตามคำแนะนำของคณะลูกขุนอิสระซึ่งเป็นวิชาชีพข่าว 14 คน องค์การนอกภาครัฐทั้งระดับภูมิภาคและระหว่างประเทศซึ่งทำงานด้านเสรีภาพสื่อมวลชน และรัฐสมาชิกยูเนสโกเป็นผู้เสนอชื่อผู้เข้าชิงรางวัล
โอภาส พลศิลป
นายโอภาส พลศิลป (เกิด 2 เมษายน พ.ศ. 2464) อดีตรัฐมนตรีช่วยว่าการกระทรวงมหาดไทย และอดีตสมาชิกสภาผู้แทนราษฎรจังหวัดลพบุรี 3 สมัย
โอภาส เกิดเมื่อวันที่ 2 เมษายน พ.ศ. 2464 สำเร็จการศึกษา ระดับปริญญาตรี ธรรมศาสตรบัณฑิต จากมหาวิทยาลัยธรรมศาสตร์และการเมือง รวมถึงได้รับปริญญาดุษฎีบัณฑิตกิตติมศักดิ์ สาขาส่งเสริมการเกษตร จาก สถาบันเทคโนโลยีการเกษตรแม่โจ้
อดีตเคยรับราชการ ก่อนที่จะได้รับเลือกตั้งเป็นครั้งแรกใน พ.ศ. 2522 สังกัดพรรคกิจสังคม และได้รับเลือกติดต่อกันรวม 3 ครั้ง
โอภาส ได้รับแต่งตั้งเป็นรัฐมนตรีในรัฐบาลพลเอกเปรม ติณสูลานนท์ เป็นรัฐมนตรีช่วยว่าการกระทรวงมหาดไทย (ครม. 43) เมื่อ พ.ศ. 2526
โอภาส พลศิลป ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
ก็อดซิลลาผจญต้นไม้ปีศาจ
ก็อดซิลลาผจญต้นไม้ปีศาจ ( ,) เป็นภาพยนตร์แนววิทยาศาสตร์ไคจู ผู้อำนวยการสร้างโดย Kazuki Ōmori เป็นภาพยตร์เรื่องที่ 13 ของก็อตซิลลาซีรีส์ ซึ่งต่อจากภาคการกลับมาของก็อดซิลลา เป็นครั้งแรกที่มอสเตอร์ ปะทะ มอนสเตอร์จากซีรีส์รีบูท โดยมีสัตว์ประหลาดตัวใหม่ ชื่อ Biollante โดยออกฉายทางโรงภาพยนตร์ทั่วญี่ปุ่นในวันที่ 16 ธันวาคม ค.ศ. 1989 (พ.ศ. 2532) ผลิตโดยบริษัท โตโฮ
ก็อดซิลลา ปะทะ สายพันธุ์ก็อดซิลลาต่างดาว
ก็อดซิลลา ปะทะ สายพันธุ์ก็อดซิลลาต่างดาว ( ,) เป็นภาพยนตร์แนววิทยาศาสตร์ไคจู ผู้อำนวยการสร้างโดย Kensho Yamashita เป็นภาพยตร์เรื่องที่ 21 ของก็อตซิลลาซีรีส์ ซึ่งเป็นภาคต่อจากก๊อตซิลล่า ปะทะ หุ่นยักษ์ทลายโลก 2 โดยออกฉายทางโรงภาพยนตร์ทั่วญี่ปุ่นในวันที่ 10 ธันวาคม ค.ศ. 1994 (พ.ศ. 2537) ผลิตโดยบริษัท โตโฮ
ในปี ค.ศ. 1995 ภาพยนตร์เรื่องนี้ชนะรางวัล Silver Award ในภาพยนตร์ที่ทำรายได้สูงสุด
พญากระรอกบินสีดำ (สกุล)
พญากระรอกบินสีดำ () เป็นสกุลของกระรอกบินขนาดใหญ่สกุลหนึ่ง ใช้ชื่อสกุลว่า "Aeromys" (/แอ-โร-มิส/) อาจเรียกได้เป็นพญากระรอกบินได้เนื่องจากมีขนาดใหญ่ พบกระจายพันธุ์ในป่าดิบชื้นตั้งแต่ภาคใต้ของประเทศไทยลงไปตลอดแหลมมลายูและอินโดนีเซีย
พบกระจายพันธุ์ 2 ชนิด
พญากระรอกบิน
พญากระรอกบิน () เป็นสกุลของกระรอกบินขนาดใหญ่สกุลหนึ่ง ใช้ชื่อสกุลว่า "Petaurista"
เป็นกระรอกบินที่พบได้ในป่าดิบของหลายประเทศในทวีปเอเชีย ออกหากินในเวลากลางคืน
กระรอกบินสีเขม่า
กระรอกบินสีเขม่า (; ) เป็นกระรอกบินชนิดหนึ่ง จัดเป็นเพียงชนิดเดียวเท่านั้นที่อยู่ในสกุล "Pteromyscus"
มีขนาดลำตัวค่อนข้างใหญ่ แก้มเป็นสีออกเทา ลำตัวด้านบนสีน้ำตาลแกมเทาเข้ม แซมด้วยสีเทาจาง หางเป็นสีเดียวกับลำตัวแต่โคนหางเป็นสีเทาแกมสีเนื้อ ลำตัวด้านล่างมีสีขาวนวลมีสีเทาแซม
พบกระจายพันธุ์ในป่าดงดิบชื้นทางภาคใต้ตอนล่างสุดของประเทศไทยไปจนถึงตลอดคาบสมุทรมลายู และพบได้จนถึงบรูไน, บอร์เนียว ในประเทศไทยจัดเป็นสัตว์ป่าคุ้มครอง
การสังหารหมู่ในรัฐยะไข่ พ.ศ. 2485
การสังหารหมู่ในรัฐยะไข่ พ.ศ. 2485 เป็นเหตุการณ์ที่เกิดขึ้นระหว่างสงครามโลกครั้งที่ 2 เมื่อจักรวรรดิญี่ปุ่นยกทัพเข้ายึดครองพม่าซึ่งในขณะนั้นเป็นอาณานิคมของอังกฤษ ช่วงเวลาดังกล่าวในพม่า เป็นช่วงเวลาที่เกิดความรุนแรงขึ้นระหว่างกลุ่มที่จงรักภักดีกับอังกฤษและกลุ่มชาตินิยมพม่า กองทัพอังกฤษมีส่วนเกี่ยวข้องในความขัดแย้งระหว่างชาวยะไข่ที่นับถือศาสนาพุทธกับชาวโรฮีนจาที่เป็นมุสลิม กองทัพอังกฤษได้ติดอาวุธให้ชาวโรฮีนจาในภาคเหนือของรัฐยะไข่เพื่อสร้างเขตกันชนหลังจากที่ญี่ปุ่นเข้ายึดครองพม่า
จากเอกสารของเอ ชาน นักประวัติศาสตร์ที่มหาวิทยาลัยคันดะ กล่าวว่า ฝ่ายโรฮีนจาพยายามที่จะทำลายหมู่บ้านของชาวยะไข่ แทนที่จะสู้รบกับญี่ปุ่น ในวันที่ 28 มีนาคม พ.ศ. 2485 มุสลิมประมาณ 5,000 คนในเมืองมินเบีย ถูกฆ่าโดยชาวยะไข่ชาตินิยมและกะเรนนี ชาวโรฮีนจามุสลิมจากทางเหนือของยะไข่ฆ่าชาวยะไข่ไปประมาณ 20,000 คน
ทหารญี่ปุ่นที่เข้ามาในยะไข่ ได้ข่มขืน ฆ่า และทรมานชาวโรฮีนจากว่าพันคน ในช่วงนี้ เชื่อว่าชาวโรฮีนจาประมาณ 22,000 คนข้ามแดนกลับไปยังเบงกอล ที่ยังเป็นส่วนหนึ่งของบริติชอินเดีย เพื่อหนีความรุนแรง ชาวโรฮีนจาประมาณ 40,000 คนอพยพไปยังจิตตะกองหลังจากที่รอดจากการสังหารหมู่ของชาวพม่าและทหารญี่ปุ่น
ต้มจิ๋ว
ต้มจิ๋วหรือต้มจิ่ว เป็นอาหารไทยโบราณ เป็นต้มรสเผ็ดร้อน เค็มนำเปรี้ยว ใส่ใบโหระพา หอมหัวใหญ่ นิยมต้มกับเนื้อวัวที่ติดเอ็นหรือเนื้อน่องลาย ใส่อบเชย มันฝรั่งหรือมันเทศ มะเขือเทศ โรยหอมเจียว ลักษณะคล้ายซุปหางวัว
เชสซิงเดอะเกรล
เชสซิงเดอะเกรล () เป็นอัลบั้มที่ 4 ของวงเฮฟวีเมทัล ฟอซซี ออกจำหน่ายเมื่อวันที่ 26 มิถุนายน ค.ศ. 2010 เป็นอัลบั้มแรกของพวกเขาตั้งแต่การเปิดตัวของ All That Remains
เดทคอร์
เดธคอร์ () เป็นแนวเพลงย่อยของเอกซ์ตรีมเฮฟวีเมทัล ที่ผสมผสานเสียงและลักษณะของเดทเมทัล ด้วยเสียงและลักษณะของ เมทัลคอร์ ตามนิยามจากเพลงเดธเมทัล ,หลอมตี และการใช้เมทัลคอร์ มีความโดดเด่นมากที่สุดภายในอเมริกาตะวันตกเฉียงใต้ โดยเฉพาะรัฐแอริโซนา และเซาเทิร์นแคลิฟอร์เนีย ซึ่งเป็นที่ตั้งของวงโดดเด่นจำนวนมากและงานเทศกาลต่างๆ
แดนซ์ร็อก
แดนซ์ร็อก () เป็นแนวดนตรีโพสต์ดิสโก้ที่เกี่ยวข้องกับแนวดนตรีโพสต์พังก์ เกิดขึ้นในช่วงต้นปี 1980 หลังจากกระแสหลักของพังก์และดิสโก้มาถึงจุดดับ
หลิว ข่ายเวย
หลิว ข่ายเวย หรือ ฮาวิก เหลา (; ชื่อภาษาอังกฤษ: Hawick Lau, Liu Kaiwei) เป็นนักร้องและนักแสดงที่มีชื่อเสียงจากเรื่อง Sealed With a Kiss หรือ เฉียน ซาน มู่ เสว่ ในบท โม่ เส้าเชียน
หลิวข่ายเวย เป็นนักแสดงชาวฮ่องกง คุณพ่อเป็นนักแสดงนามว่าหลิวตัน คุณแม่คนจีนแผ่นดินใหญ่ จบสถาปัตยกรรมจากแคนาดา กลับฮ่องกงผลงานแสดงและงานเพลงมากมายตั่งแต่ปี 1995 ถึงปัจจุบัน โด่งดังสุดๆจากเรื่อง Qian shan mu xue ในบท โมเส้าเซียน
สมรสกับหยาง มี่ (หย่าร้าง)